Burkina Fasoko isileko ehizaren berri emateagatik bi kazetari hil dituzte\nKazetarien Euskal Elkargoak eta Euskal Kazetarien Elkarteak gure atsekabea eta doluminak adierazi nahi dizkiegu, batez ere, Barakaldoko Roberto Fraile euskal telebista kameralariari eta David Beriáin erreportari artaxoarrari, Burkina Fasoko GKE bateko kide ziren irlandar batekin eta burkindar beste batekin batera erail baitituzte. Lanean zirela hil dira, luma eta kamera eskuetan zituztela, Afrikako herrialde honetako isileko ehizaren mundu iluna salatzen eta jakinarazten saiatzen ariziren bitartean.\nAtseka behorrekin batera, gure gaitzespenik gogorrena adierazi nahi dugu, informatzeko asmoz informatzen diren profesionalen mehatxuak, bahiketak eta, kasu honetan, hilketak direla eta.\nNahiz eta gure sentimendua eta min informatiboa itotzen gaituen COVID-19ren gaitzera bideratuta egon, kazetari hauen hilketak bezalako kalibre handiko albisteak iristen zaizkigunean, informatzeak dakarren arriskuaz hausnartzera garamatza. Baliteke hil izana talde jihadistekin estropezu egin dutelako eta/edo, seguruenera, isileko ehiza salatzen ari zirelako; bi arrazoi horien atzean arrazoi ekonomiko indartsuak daude, eta ziur aski gure lankideak hiltzeko espoletakada izan dira.\nErrudunak hain lobby indartsuen kideak izatea edo ez, ez du murrizten, areagotu egiten du gure atsekabea eta informatzeko beldurra, baina, hala ere, gure ideia eragilea indartzen du, alegia, informaziorik gabe, salaketa-kazetaritzarik gabe, ez dagoela askatasunik.\nIn memoriam, David Beriain, Roberto Fraile, gogoan zaituztegu.


Zerbitzu administratiboak – Junta General del Valle de Aezkoa\nNAFARROAKO GOBERNUKO BASOZAINAK\nOSASUN ETXEA / KONTSULTATEGIAK\nNEKAZARITZA ETA ABELTZAINTZA BULEGOA (AURREKO NEKAZAL GANBARA)– LANDA GARAPEN ETA INGURUMEN DEPARTAMENTUA.\nJendearentzako arreta: astelehen, asteazken eta ostiraletan, 12:00etatik 14:30era.\nHarremanetarako telefonoa: 948 76 43 66\nArreta beste leku batzuk:\nAgoizko bulegoa: astelehenetik ostiralera, 08:00etatik 11:00etara. Telefonoa: 948 33 66 08\nNafarroako Gobernuaren Bulegoak:\n– Abeltzaintza Gidak: 848 426 413\n– Kontsultak: 848 426 698\nEPRIF (BASO SUTEAK PREBENITZEKO TALDEA)\nBazka-larreak hobetzeko denboraldian (azarotik maiatzera, biak barne, izaten ohi da) egiten diren erreketa-lanak prestatu eta kudeatzen ditu. EPRIF-ek Aezkoako Etxean du bulegoa. Taldeak honako eremu honetan lan egiten du: Aezkoa, Artzibar, Erroibar, Auritz, Orreaga eta Luzaide.\nHarremanetarako telefonoa: 620 324 551\nNAFARROAKO GOBERNUKO BASOZAINAK (BIODIBERTSITATEAREN KONTSERBAZIOA) – AEZKOA-KINTOKO MUGAPEA\nEgoitza: Zubiri (2. mugapea)\nHarremanetarako telefonoa: 948 185 715 / 686-502-927 / 630-961-337\nEmaila: gmaaezkoa@navarra.es / carlos.beltza.egozkue@navarra.es\nAezkoako biztanleentzako erreferentziazko osasun zentroa da. Auritzen dago, Orreaga karrika, 22.\nTelefonoa: 948 760 300\n* FAMILIA MEDIKUA: Egunero\n* ERIZAINA: Egunero\n* OSASUN ARLOKO GIZARTE LANGILEA (astelehen, astearte eta ostegunetan)\n* PEDIATRA: astearte eta ostegunetan\nHERRIETAKO KONTSULTATEGIAK (Beharrezkoa da aldez aurretik hitzordua eskatzea Osasun Etxera deituta, eta goizean egitea hobesten da)\n– ARIBE – Astelehenetik ostiralera, goizeko lehen eta azken orduan.\n– GARAIOA – Astelehenean\n– ORBARA eta ORBAIZETA – Asteartean\n– GARRALDA – Asteazkenean\n– ABAURREGAINA – ABAURREPEA – Ostegunean\n– HIRIBERRI – Ostiralean\nGARRALDAKO IKASTETXEA – LHI-DBHI\nTelefonoa: 948 764 401\nGuraso elkartea: apymagarralda@hotmail.com\nOrreaga Musika Eskola: orreagadireccion@gmail.com\nArreta orduak: astearte, ostegun eta ostiralean, 11:00etatik 15:00etara\nHarremanetarako telefonoa: 948-769-039\nArreta orduak: asteazkena eta ostiralean, 12:00etatik 15:00etara\nArreta orduak: astelehenetik ostiralera, 08:00etatik 15:00etara (Garraldan)\nHarremanetarako telefonoa: 948-764-008\nArreta orduak: asteazkenean, 08:00etatik 12:00etara\nHarremanetarako telefonoa: 948-764-187\nArreta orduak: astelehenean, 08:00etatik 15:00etara eta ostegunean, 8:00etatik 12:00etara\nHarremanetarako telefonoa: 948-764-042\nArreta orduak: astelehenetik ostiralera, 08:00etatik 15:00etara\nArreta orduak: asteartean, 08:00etatik 15:00etara, eta, ostegunean, 12:00etatik 15:00etara\nHarremanetarako telefonoa: 948-764-196\nArreta orduak: astelehenetik ostiralera, 08:00etatik 15:00etara (Orbaizetan)\nHarremanetarako telefonoa: 948-766-040\nBIDAUSI HONDAKIN SOLIDOEN MANKOMUNITATEA\nHelbidea: Orreaga karrika, z/g (Aurizko Kultur Etxea) – 31640 Auritz\nArreta orduak: astelehenetik ostiralera, 08:00etatik 15:00etara (hitzordua eskatu behar da).\nHarremanetarako telefonoa: 948 790 439\nGizarte Zerbitzuen emaila: serviciosocial@burguete.org\nHezitzailearen emaila: educadora@burguete.org\nJendearentzako arreta Aezkoako Etxean, ostegunetan, 13:00tatik aurrera (hitzordua eskatu behar da)\nEMAUSEKO TRAPUKETARIAK BIDAUSI\nBirziklaia eta konpostejea\n– Aezkoako gune garbia: Aribe, Aezkoako etxearen parean.\n– Tamaina handiko hondakinen bilketa (Emauseko traperoak): 948 981 822ra deitu\n1.- Orreaga Osasun Defentsarako Elkarteak Aezkoako Etxean (sotoa) dituen edukiontzietan birziklatuko dira haraneko abeltzaintzako ustiategietatik datozen sendagaien eta xiringen ontziak. Batzarre Nagusiko bulegoetako ohiko ordutegian ere utz daitezke.\nOntziak, sendagaien hondakinak eta iraungitako sendagaiak SIGRE enpresaren bidez birziklatzen dira; horretarako, urte osoan zehar Aribeko botikan utz daitezke. Erradiografiak birziklatzeko kanpainak: botikan ere jasotzen dira.\n- 0-3 URTEKOEN HAUR ESKOLA - HAURTXOEN TXOKOA (Auñamendi Mank.)\nHelbidea: San Bartolomé, 72 – 31694 Aurizberri\nHarremanetarako telefonoa: 948 760 054\nHelbidea: Eskortealdea, z/g – 31693 Garralda\nHarremanetarako telefonoa: 616 72 52 18\nURROBI PARTZUERGOA (INDUSTRIALDEA)\nAezkoako Batzarre Nagusiak eta Erroibarko Udalak Urrobi Partzuergoa eratu zuten 1998an, partzuergoa osatzen duten toki-erakundeei dagokien lurraldeko industriaren garapena sustatzeko. Helburu horrekin berarekin sortu zen Urrobi industrialdea, Aurizberrin, eta gaur egun bi haranetako enpresak eta hainbat ontzi-biltegi daude bertan:\nM.Etxenike ahate eta izoki produktuak Tel: 948 790 411\nEciolaza oihan-lanak – egurraren salementa. Tel: 660 169 580\nUrrobi tailer mekanikoa – Tel: 948 790 437\nTakkun ostatua – sagardotegia – Tel: 948 790 324\nAurizko bulego zentrala\n– Martxoaren 23tik urriaren 31ra: astelehenetik larunbatera, 8:30etik 9:30era eta 16:30tik 19:30era\n– Urteko gainerako egunak: astelehenetik ostiralera, 8:30etik 9:30era\nTelefonoa: 948 790 441\nAriben, Aezkoako Etxearen ondoan (Santa Maria, z/g)\nEtxeko Liburutegi Zerbitzua (Egoitza: Aurizberri)\nTelefonoa: 948 760 123


Mendia izango da PSEko idazkari nagusi berria, %60ko babesarekin | Politika | Berria\nMendia izango da PSEko idazkari nagusi berria, %60ko babesarekin\nAlderdiarentzat «garai berri bat» hasi dela nabarmendu du Lopezen ondorengoak. Mikel Torresek irabazi du Bizkaian, eta Cristina Rodriguezek Araban. Iñaki Arriolak jarraituko du Gipuzkoan.\nIdoia Mendia, botoa ematen. / Alfredo Aldai/Efe\nH.Iruretagoiena-L. Amatria -\n2014ko irailak 17 09:00\nAlderdiko buru izateko hautagai bakarra egonik, sorpresarako tarterik ez du utzi gaurko bozketak, Mendiaren hautagaitzari dagokionez behinik behin: 3.239 boto jaso ditu, eta bera da, behin-behinean, PSE-EEko idazkari nagusi berria —osteguneko 14:00 arteko tartea dago Etika Batzordean helegiteak aurkezteko—. PSEk dituen 5.351 afiliatuek zuten botoa emateko aukera, eta, hautagaitza aurkezterako, 2.239 abal erakutsi zituen.\n5.351 afiliatuek 70 bozkalekutan izan dute babesa adierazteko aukera, egun osoan. 20:00etan itxi dira hautetsontziak. Behin betiko parte hartzea %70,21ekoa izan da bozketarako ireki dituzten 70 zentroetan. Lurraldeka, Gipuzkoan parte hartzea %81,91koa izan da; Bizkaian, %63,65ekoa; eta Araban, %70,82koa.\nLehen uneko balorazioa egin du Mendiak berak Bilbon, PSEren egoitza nagusian. Alderdikideak zoriondu ditu, eta PSE-EErentzat "garai berri bat" hasi dela esan: "Alderdia biziberritzea izango da nire zeregina".\nKongresua, 20 eta 21ean\nOfizialki, bihar izendatuko dute PSE-EEko idazkari nagusi Idoia Mendia, behin-behinean. Etzi helegiteak aurkezteko tartea utzi, eta ostiralean izango da behin betiko datuen onarpena. Larunbat eta igandean egingo du alderdiak ezohiko kongresua. Larunbatean berretsiko da Mendia alderdiko buru gisa, eta lehen hitzaldia egingo du jarraian. Aurrez, Pedro Sanchez PSOEko idazkari nagusi berriak eta Idoia Mendiari lekua utziko dion Patxi Lopezek ere hitzaldi bana egingo dute.\nPSEren zuzendaritza osatzeko proposamenak larunbatean bertan egingo dira, eta igandean bozkaketa. Hori bai: Kongresuan ez dute militante guztiek parte hartuko. 302 delegatuk izango dute botoa emateko aukera: Arabako 39k, Gipuzkoako 96k, Bizkaiko 158k, EGAZ gazte erakundeko zazpik, eta Agrupacion Asociada taldeko bik. Militante kopuruei dagokienez, 753 ditu Arabak, 1.602 Gipuzkoak, eta 2.892 Bizkaiak.\nAraba, Bizkai eta Gipuzkoako PSEko idazkari nagusiak aukeratzeko bozketak ere gaur egin dira. Gipuzkoako botaketak Mendiaren hautaketak adina tarte utziko die sorpresei. Egun ere idazkari nagusi den Iñaki Arriola da hautagai bakarra, eta militanteen %60ren abalak aurkeztu zituen hautagaitzarekin. Egonkortuta dagoen buruzagia da, eta beste inork ez du aurkeztu bere burua haren lekua hartzeko.\nBina hautagai lehiatu dira Araban eta Bizkaian: Araban, Cristina Gonzalez nagusitu zaio Ivan Ruiz de Egilazi, eta Bizkaian, Mikel Torres Iñaki Egañari. Aurkeztutako abalei dagokienez, Gonzalezek aise gainditu zuen Ruiz de Egilazen kopurua, eta Torresek Egañarena. Nabarmentzekoa da lehiakideak izan diren bi herrialde horietan ere eztabaida inguratu duen giro lasaia. Liskarrik ez da plazaratu, eta hautagaiak aurrez aurreko eztabaida publikoak egin dituzte itxurak gordeta.\nHerrialdeetako prozedurek ere PSE osokoaren egutegi bera izango dute, kongresuan ez beste guztian. Araba, Bizkai eta Gipuzkoako PSEren ezohiko kongresuak irailaren 27an egingo dira, bakoitza bere lurraldean, alderdiaren kongresu nagusia egin eta astebetera.\n'Kalerainfo' aldizkaria ixteko erabakia berretsi du Espainiako Auzitegi Nazionalak\nHalaber egin du kalerakalera.eus webgunearekin ere. Ebatzi du «terrorismoa goratzeko tresna» direla\nNafarroako Gobernuak ostiralean aurkeztuko die Euskararen Dekretua sindikatuei\nFuntzio Publikoko Mahai Orokorrean aurkeztuko dute. Ordutik aitzina, sindikatuek hamabost eguneko epealdia izanen dute alegazioak jartzeko. PSNk aurreratu du euskara ez dela balioetsiko eremu ez-euskaldunetan.\nZaballan dira Maria Lizarraga eta Iñigo Gutierrez euskal presoak\n3 urte bete berri dituen Izadi umearen gurasoak dira. Espainiako Espetxe Erakundeek abendu akaberan iragarri zuten Euskal Herriratuko zituztela, eta gaur gauzatu da lekualdatzea.\nMikel Torres (Bizkaiko hautagaia): "Koherentzia behar da esaten eta egiten dugunaren artean"\nCristina Gonzalez (Arabako hautagaia): "Garaia da gure ideiak amaieraraino eramateko"


EHBilduk Sarrikoko Zentral Termikoak sortu dituen kezkei erantzutea eskatu dio udalari | Bilbo\nCastellano\tBilduk Sarrikoko Zentral Termikoak sortu dituen kezkei erantzutea eskatu dio udalari\tPublished on Asteartea, 20 Martxoa 2012 13:29\nJoan den ostiraleko bilerako parte hartze handiak auzoan dagoen kezka nabarmentzen du\nBildu Udal Taldeak, Udalak Sarrikon eraiki nahi duen Zentral Termikoaren inguruan joan den ostiralean egindako bilera irekiaren balorazioa egin du. Aitziber Ibaibarriaga zinegotziaren iritziz, asistentzia handia egon zen eta aretoa txiki gelditu zen, “gai hau sortu duen alarma nabariaren islada da”.\nBilduren bozeramaileak udalari zuzenean eskatu dio auzoan dauden kezka ugariei erantzun diezaiela eta lehenbailehen argitu dezala zein zentral mota eraikiko den Sarrikon, gasak kaleratzeko zenbat tximinia izango dituen, “eta batez ere, zergatik hautatu dute sistema hau eta ez beste bat eraginkortasun berdina izan dezakeena eta kutsakorra ez dena”.\nIbaibarriagak bilera arrakastatsua izan zela esan du, “gai honi buruz zalantza eta kezka ugari daudela ikusi ahal izan genuen”. Bileran ehun bat pertsona egoteaz gain, kaltetutako auzoetako ordezkariak egon ziren. El Canal, Arangoitiko Bihotzaran, Deustuko Erriberako Euskalduna Zubia elkartea, Deustuko Familia Batuak elkartea eta Basabeko bizilagunak bertaratu ziren, azkenengo hauek Zentral Termikoaren eragina zuzenean jasoko dutelarik.\nBilduko zinegotziak bertaratuen artean Hirigintza saileko zuzendaria zegoela esan du, “bizilagun moduan bere esanetan, eta nahiz eta hitza hartzeko aukera eman genion, ez zuen hartu nahi izan eta guk esaten genuenaren inguruko notak hartzera mugatu zen”.\nEgun, El Canal Auzo Elkarteak publikoki zentral honen aurka agertu izana eta elkarte hauen guztien artean elkarlana hasteko data bat finkatu izana, hau da martxoak 26an, “agerian uzten du gai honek sortu duen alarma” azpimarratu du Ibaibarriagak.\nBileran Bilduk jaso zuen sentsaziorik nagusiena udalak informazioa ezkutatu duela izan zen. “Iritzi berdinekoak ginen, bai gu, bai elkarteak eta bai bizilagunak. Alde batetik, Zentral Termiko honen benetako izaeraren inguruan informazioa sistematikoki isilarazi egin dela aipatu zen, eta bestetik, distritoan antolatutako bileran egondako hainbat pertsonek azaldu zuten zentral honen izaera kutsakor eta zaratatsuaren inguruko aipamenik ez zela egon” esan du Ibaibarriagak.\nBilduk mahai gainean jarri zuen alternatibak esploratu behar direla eta batez ere kutsakorrak eta kalterik gutxien eragingo dituzten proposamenak.\nIbaibarriagak gogoratu du, Bilduk gaia 28ko udalbatzarrera eramango duela eta babesaz gain informazioa jasotzea espero duela.\nThis entry was posted\ton Asteartea, Martxoa 20th, 2012 at 13:29\tand is filed under Albisteak, Hirigintza, Ingurugiroa.


GASTROLARE MARATOI SOLIDARIOA 2019 - Dolarea****\nGastrolare Maratoi Solidarioa datorren ostirala, otsailak 15\nLehenengo aldiz ekintza hau 2016ko abenduan eraman zen aurrera. Aurten, Gastrolare Maratoi Solidarioaren hirugarren edizioarekin gatoz, datorren ostiralean, otsailak 15ean ospatuko dena, helburu izanik, Aspace eta garun paralisia duten pertsonei babesa ematea.\nArratsaldeko 19:00etan emango diogu hasiera ekitaldiari Gastrolare saio batekin Dolarea Kafetegian. 4,00€-ren truke eskuragai egongo dira pintxo aukera pare bat, kalitate handiko ardo desberdinek lagunduaz.\nOndoren, 20:30-etan, Jatetxea irekiko dugu Koktel Menu bat eskaintzeko 25,00€-ren truke. Menu honek, hotzak eta beroak diren pintxo anitzak izango ditu, baita postre eta edaria ere. Hau dastatu ahal izateko beharrezkoa izango da aurretiko erreserba egitea. Deitu iezaiguzu eta egin erreserba ondorengo telefonoan: 943 88 98 88.\nTxangurru freskoaren txalupa, otarrainxka eta ahuakate eta bere koralaren mahonesa emultsioarekin\nFoie micuit-a fruitu lehorren ogi tostaren gainean eta irasagarrondo chutneya\nTxoko-kroketak bere tintarekin\nMasailen arroz melenga perretxikoekin\nPREZIOA: 25,00€ pertsonako. Edaria barne.\nParte hartu GASTROLARE SOLIDARIO 2019 ekintzan eta ahalik eta gehien lortu dezagun Aspace elkartera bideratzeko, garun paralisua duten pertsonei babesa emateko.\nGainera, beste era batera ere lagun gaitzakezu. Abenduak erdialdetik Dolarea Kafetegian salmenta puntu bat zabaldu dugu. Bertan, Aspace elkarteko partaideek eskuz egindako objektu desberdinak daude eskuragai. Horietako bat erosiz, irabazien 100%a elkarteari bideratuko diogu.\nLagun gaitzazu kanpaina zabaltzen: https://goo.gl/hb85Z9\nGogoratu, koktel menurako erreserba egiteko deitu 943 88 98 88 telefono zenbakira edo bidali email bat info@dolareahotela.com helbidera


“Mutuen legeak patronalaren terrorismoa babesten du”\nCNTk Espainiako Gobernuak bultzatu duen Mutuen Lege berriaren aurkako borrokara deitu du. Sindikatuaren ustez “langileriaren eskubideen aurka Gobernuaren eraso berri bat da. Langileok, enpresarien aurrean, gero eta babesgabeago geratzen gara”. “Patronalaren terrorismoak, milaka hildako eragin dituena, arma gehiago dauka gure odola zurrupatzeko”, adierazi du.\n“Mariano Rajoyren gobernuak orain arte hartu dituen neurriak -enpresa-boterearen aginduak jarraituz- ez dira nahikoak izan. Orain, oinarrizko eskubide bat mugatu nahi du: gaixotasunagatik lanera ez joatea”, nabarmendu du erakunde anarkosindikalistak. Sindikatuak ere, neurri hauen ondorioz, bere “kezka handia” adierazi du.\n“Gaixotuz gero –azpimarratu du-, oso epe laburrean sendatu behar izango duzu, bestela lana galdu dezakezu”. Testuinguru honetan, CNTk jakinarazi du “mutualitateek (patronalaren interesak defenditzen dituzten entitate pribatuak) langile gaixoen egoerari buruz erabakiko dutela”.\nSindikatuak entitate hauen izenen aldaketa nabarmendu du: lehen “Lan-istripu eta Lan-gaixotasuneko Mutualitateak” baldin baziren, orain “Gizarte Segurantzako Mutualitate Kolaboratzaileak” izango dira. “Beste modu batez esanda, sektore pribatua eta Estatua elkarrekin joaten dira, betiko moduan, behekoei kalte egiteko”, azpimarratu du.\nCNTk jakinarazi duen zerrendaren arabera, mutualitate nagusietako zuzendarien artean, finantza-boterearen eta politika-boterearen ordezkari batzuk daude, “honek agerian uzten du gobernuaren benetako interesak: beretarrei mesede egitea”. Haien artean Francoren lan ministro ohia eta egungo ACSko kontseilaria, Licinio de la Fuente y de la Fuente; José Luis Martínez Olivares, Corte Ingleseko Aseguruetako zuzendari nagusia; María Soledad Luca de Tena y García-Conde, Vocentoko kontseilaria eta Jesús Fernández de la Vega Sanz, María Teresa Fernández de la Vega Espainiako presidenteorde ohiaren neba eta egungo Repsoleko kontseilaria.\nZerrendan ere banku nagusietako arduradun batzuk daude, adibidez Juan María Gorostidi Pulgar, Banco Santandereko Giza Baliabideetako zuzendaria, Ángel Luis Mancebo Soto, BBVAko Lan Eremu eta Administrazioko arduraduna edo patronaleko ordezkariak, esaterako José de la Cavada Hoyo, CEOEko Lan Harremanetako zuzendaria.\nHalaber, CNTk salatu du lege berriari esker mutualitateek, bajaren partez, kontrol gehiago izango dutela, horrela, lehenengo egunetik esku hartu ahal izango dute. “Gisa horretan –CNTk azaldu du-, osasun-egoeraz erabakitzeko, baimena izango dute altaren parteak eskatzeko edo gaixoaren historia klinikoa aztertzeko”.\nSindikatuak adierazi du “langileak baja hartzearen beldur izango direla eta horrek, enpresariei, on egingo die beharginei kalte eginez”. “Honen ondorioz, lan-istripuak igo egingo dira eta arduradun bakarra, lege lotsagarri hau bultzatu duena, izango da”, salatu du.\nCNTk ere nabarmendu du mutualitateek “osasun publikoko profesionalen lana baldintzatuko dutela. Enpresa pribatu hauek lehenbailehen alta ematera bultzatuko dituzte”. “Horrela –azpimarratu du-, osasuna jadanik ez da osasuna eta, ministro-kontseiluak eraginda, negozio nazkagarri bihurtzen da”.\n“Gaur, lege zapaltzaileei eta ustiatzaileei aurre egiteko, mutualitateei buruz onartu duten araudi berria bezala, borroka da bide bakarra”, nabarmendu du CNTk. “Ezin dugu onartu betiko gobernuak gure eskubideen aurka aritzea. Adierazpenak ez dira nahikoak: antolatu behar dugu, kalera atera eta, gauza guztien gainetik, geure orainaldia eta etorkizuna defendatu. Kosta ahala kosta”, gaineratu du.\nOHARRA: FITXATEGI ERANTSIAN DAGOEN ZERRENDAN IZANGO DUZUE MUTUALITATEETAKO ZUZENDARI-BATZORDEETAKO KIDEAK ETA ORDEZKATZEN DITUZTEN ENPRESAK (GAZTELANIAZ)


Disonantzia kognitiboa – Gizapedia\nDisonantzia kognitiboa pertsona baten jokabidea bere jarrera, iritzi, rol edo sinesmenen aurka, orokorrean beraz kognizioen aurka, daudenean gertatzen den egoera da, adibidez pertsona batek azterketa bat gainditzeko ikasi behar duela dakienean, baina hala ere parrandan ateratzea erabakitzen duenean. Disonantzia kognitiboaren teoriak kognizioak norberaren jokabidearekin kontsonanteak edo koherenteak izatea bilatzen duela baieztatzen du, horien artean sor daitekeen disonantzia edo kontraesana minimotuz, disonantziak deserosotasuna sorrarazten baitu pertsonarengan (adibidez, rolen arteko gatazkan rol-tentsioa izenekoa sorrarazten du). Adibidez, pertsona batek azukrea baztertzen duen dieta zorrotz bat jarraitu eta egun batean pastela jaten duenean, "behin jateagatik ez zait ezer gertatuko" eta gisako justifikazioak bilatzen saiatuko da. Hain zuzen, autojustifikazioa eta autoengainua, aitzakiak alegia, izaten dira disonantzia gutxitzeko ohiko baliabideak. Disonantzia kognitiboaren teoriak Leon Festinger psikologoak plazaratu zuen 1957an, A theory of cognitive dissonance lanean.\nArtikulu hau honela aipatu: Sarasola, Josemari, "Disonantzia kognitiboa"; Gizapedian, 7 abendua, 2017, https://gizapedia.hirusta.io/disonantzia-kognitiboa/.\nAsimilazioa eta akomodazioa (Jean Piaget)


Euskal Herriko Twitter erabiltzaileen erradiografia labur bat\nZer hizkuntzatan hitz egiten dute Euskal Herriko Twitter erabiltzaileek? Eta nolako harremanak dituzte elkarren artean? Artikulu honetan, bi galdera horiei erantzuten dien Twitter erabiltzaileen erradiografia labur bat aurkezten dugu. Erradiografia egiteko, urrats hauek egin ditugu:\nLehenengo, Euskal Herriko Twitter erabiltzaileen lagin bat osatu dugu.\nOndoren, lagin horretako erabiltzaileen txioen hizkuntzak aztertu ditugu eskuz zein automatikoki.\nAzkenik, erabiltzaile-komunitateak identifikatu ditugu automatikoki, erabiltzaileek elkarri egiten dizkioten birtxioak aztertuz.\nJarraian, urrats bakoitzean egindako lanak eta lortutako emaitzak azalduko ditugu.\nEuskal Herriko Twitter erabiltzaileak identifikatuz\nEuskal Herriko Twitter erabiltzaileen lagina osatzea ez da lan erraza, ez baitago Euskal Herriko erabiltzaileen erregistrorik. Mota honetako erregistro baten antzekoena UMAPeko erabiltzaileen zerrenda litzateke, baina zerrenda horretan Euskal Herriko erdal hiztunak falta dira.\nEuskal Herriko Twitter erabiltzaileen lagina osatzeko, prozesu hau jarraitu dugu:\nDenbora batez Euskal Herriko eremuan geolokalizatuta zeuden txioak bildu, eta haien erabiltzaileak identifikatu.\nAurreko pausuan identifikatutako erabiltzaileak eskuz errepasatu, Euskal Herrikoak ez direnak kentzeko. Horrela, lehenengo errolda sortu dugu (ErroldaOrek).\nErroldaOrek erroldako erabiltzaileen lagun eta jarraitzaile maizkoenak bildu, eta, eskuz, Euskal Herrikoak identifikatu. Horrela, ErroldaOrek erroldaren bertsio hedatua sortu dugu (ErroldaOrekHed).\nErroldaOrekHed erroldako erabiltzaileen lagun eta jarraitzaile maizkoenak bildu, eta, sailkatzaile gainbegiratu baten bidez (ikasketa automatikoko algoritmoa geoErroldaHed erroldarekin trebatuta), Euskal Herrikoak identifikatu. Horrela, ErroldaOrekHedAuto errolda sortu dugu.\n1. taula: Euskal Herriko erabiltzaileen errolden estatistikak\nEuskal Herriko Twitter erabiltzaileek erabilitako hizkuntzak\nEuskal Herriko Twitter erabiltzaileen hizkuntzen erabilera aztertu dugu lehenengo azterketa honetan. Batez ere, euskararen erabilera beste hizkuntzen aldean zenbatekoa zen jakin nahi genuen.\nAzterketa hau egiteko ErroldaOrek eta ErroldaOrekHedAuto erroldetako erabiltzaileen txioak bildu genituen 2008ko ekainean. Bildutako txioen hizkuntza modu automatikoan identifikatu genuen. Gure hipotesia zen hizkuntza detektatzeko teknologiak eskaintzen zuela zehaztasun nahikoa hizkuntzen erabilera-mailak neurtzeko. Hipotesi hori egiaztatzeko, eskuz sailkatu ziren 2.000 txioren hizkuntzak (ikusi 2. taula). Hizkuntza identifikatzeko zenbait tresna eta konfigurazio aztertu eta gero, ikusi genuen automatikoki lortutako datuak eta eskuzkoak bat zetozela (ikusi 2. eta 3. taulak). Beraz, identifikazio automatikoak zehaztasun nahikoa lortzen du.\nErabilera-emaitzei dagokienez, gaztelania nagusi da Euskal Herriko Twitter erabiltzaileen artean. Bigarren hizkuntzarik erabiliena euskara da, baina alde handia dago batetik bestera. Frantsesa eta ingelesa paretsu daude. Guk sortutako erroldak direla eta, esan daiteke lagun- eta jarraitzaileharremanak ustiatuz hedatutako erroldak (ErroldaOrekHedAuto) baduela desbiderapen txiki bat erabiltzaile euskaldunen aldekoa (ikusi 4. taula). Horren arrazoia litzateke erabiltzaile euskaldunen (euskal hiztunak) harreman gehienak Euskal Herrikoak direla.\n2. taula: ErroldaOrek erroldako erabiltzaileen 2.000 txioko lagin bat (2018ko ekainean bildutakoa), eskuz sailkatuta\n3. taula: ErroldaOrek erroldako erabiltzaileen txioak (2018ko ekainean bildutakoak), automatikoki sailkatuta (langid)\n4. taula: ErroldaOrekHedAuto erroldako erabiltzaileen txioak (2018ko ekainean bildutakoak), automatikoki sailkatuta (langid)\nEuskal Herriko Twitter erabiltzaileen arteko harremanak\nSare sozialetan, mundu errealean edo fisikoan bezala, erabiltzaileak interes edo ezaugarri komunak dituzten beste erabiltzaile batzuekin erlazionatzen dira batez ere. Interes komun horiek era askotakoak izan daitezke: kirol-zaletasunak, kulturalak, politikoak, hizkuntzari dagozkionak… Ardatz horien inguruan, erabiltzaile-taldeak edo komunitateak osatzen dira.\nBigarren esperimentu honetan, Euskal Herriko erabiltzaile-komunitateak identifikatu nahi izan ditugu. Horretarako, birtxiokatzeak ustiatu ditugu, irizpide hori erabiltzen baita Twitterren komunitateak aurkitzeko. Birtxio batek erakusten duen bi pertsonaren arteko harremanaren aztarna horretatik abiatuta, posible da elkarrekin harreman handia duten erabiltzaile-taldeak identifikatzea.\nErroldaOrek eta ErroldaOrekHedAuto erroldetako erabiltzaileen birtxioak bildu ditugu denbora batez, eta corpus bana sortu. Corpus bakoitzeko birtxioen corpusetik grafo bat sortu dugu. Grafo honetako nodoak erabiltzaileak dira, eta ertzak birtxioak. Grafo honetako barneko koherentzia handiena duten nodo-multzoak identifikatuz aurkitzen ditugu erabiltzaile-komunitateak. Prozesu horren emaitzak 1. eta 3. irudietan agertzen dira. 2. eta 4. irudietan, grafoko ertzak kolore ezberdinetan margotu ditugu, birtxioen hizkuntzaren arabera.\n1. irudia: ErroldaOrek erroldako erabiltzaile-komunitateak. Nodoak erabiltzaileak dira. Eragin handiko erabiltzaileen izenak erakusten dira. Komunitateak kolorez adierazita daude. Balizko Interpretazioa: marroi argiz, “Nafarroako” komunitatea; berde ilunez, “euskalgintzaren” inguruko komunitatea; laranjaz, "Gipuzkoako kirol taldeen" inguruko komunitatea; urdin argiz, “Arabako” komunitatea; arroxa argiz, “kultura” eta “turismoaren” inguruko komunitatea; arroxa ilunez. “Bizkaiko” komunitatea; urdin ilunez eta marroi ilunez, komunitate "politikoak".\n2. irudia: ErroldaOrek erroldako erabiltzaile-komunitateak. Birtxioen hizkuntzak (ertzak) kolorez nabarmenduta daude (gaztelaniazkoak urdinez, euskarazkoak berdez, ingelesezkoak gorriz, eta fratsesezkoak arroxaz).\n3. irudia: ErroldaOrekHedAuto erroldako erabiltzaile-komunitateak. Nodoak erabiltzaileak dira. Komunitateak kolorez adierazita daude. Eragin handiko erabiltzaileen izenak erakusten dira. Balizko Interpretazioa: marroi argiz, “kiroletako” komunitatea; berde argiz, “Nafarroako” komunitatea; arroxaz, “euskalgintzaren” komunitatea; bioletaz, “euskalgintzaren” komunitatea; gorriz, “kultura eta turismoaren” inguruko komunitatea; berde ilunez eta urdinez, komunitate "politikoak".\n4. irudia: ErroldaOrekHedAuto erroldako erabiltzaile-komunitateak. Birtxioen hizkuntzak (ertzak) kolorez nabarmenduta daude (gaztelaniazkoak urdinez, euskarazkoak berdez, ingelesezkoak gorriz, eta fratsesezkoak arroxaz).\nErabiltzaile-komunitateak identifikatu ondoren, alderdi ugari azter daitezke, besteak beste, komunitateen kopurua, komunitateen tamainak, haien arteko harremanak, komunitate bakoitzeko harreman-irizpideak, liderrak, edota hizkuntzen erabilera. Esperimentu honetan, azaletik bada ere, alderdi hauek aztertu ditugu:\nKomunitate bakoitzaren harreman-faktoreak (ikusi 1. eta 3. irudiak). Aurkitutako komunitateak gai hauen ingurukoak dira: politika, kirolak, hizkuntza, geografia, eta kultura.\nKomunitateen tamainak (ikusi 1. eta 3. irudiak). Euskalgintza oso komunitate handia eta trinkoa da; Nafarroako komunitatea ere handia eta trinkoa da.\nKomunitateen influencerak (eragin handiko erabiltzaileak): Influencer asko komunikabideak dira (ikusi 1. eta 3. irudiak). Hori azpimarratzeko modukoa da, sare sozialetan ere eragin handieneko eragileak paperezko hedabideak baitira.\nHizkuntzen erabilera komunitate bakoitzean (ikusi 2. eta 4. irudiak): hizkuntza bada faktore garrantzitsu bat komunitateak osatzerakoan. Frantsesaren kasuan nabarmena da hori (ikusi 2. irudia). Gaztelania da komunitateen arteko hizkuntzarik transbertsalena. Euskara erdibideko egoera batean dago.\nArtikulu honetan ikusi dugu posible dela eremu geografiko bateko (Euskal Herria) Twitter erabiltzaileen hizkuntza-erabilera modu automatikoan eta zehaztasun handiz neurtzea. Gainera, automatizazio horrek aukera ematen du txio-bilduma handiak eta etengabe prozesatzeko.\nHalaber, ikusi dugu erabiltzaile-komunitateak identifikatzea oso tresna baliagarria dela era askotako azterketak egiteko; besteak beste, hizkuntzen erabilerarekin lotutakoak. Gainera, azterketa honetan aldagai gehiago sar daitezke (adibidez, generoa, tematika...) ondorio aberatsagoak lortzeko.


2021eko federatu kanpaina – Mendi Taldea\nHome » Albisteak » 2021eko federatu kanpaina\n2021ko Mendiko Federatu txartela abenduaren 1ean hasiko gara tramitatzen. Aurten baina, bizi dugun egoera dela eta, tramite hauek egunero egingo ditugu, astelehenetik ostiralera 18:00tatik 21:00tara Klub Deportiboaren egoitzan.\nPauso hauek jarraitu behar dituzu txartela tramitatzeko:\nInprimakia jaso eta bete, ahal duzuen neurrian inprimakia zuek etxetik inprimatuta eta beteta ekartzea eskertuko genizueke: deskargatu hemen\nBankuan ordainketa egin\nInprimakiaren 2 kopia eta ordainagiria bulegoan entregatu\nTxartela jaso: 15 egun beranduago gutxi gora behera\nEzinbestekoa da Eibarko Klub Deportiboko bazkidea izatea, gure bitartez mendian federatu ahal izateko (ez bazara bazkidea, eskatu inprimakia bulegoan edo deskargatu webgunetik, bete eta ekarri beteta)\nInprimakia letra larriz betetzen baduzu, lana asko erraztuko diguzu. Era berean, komeni da izen-abizenak NAN txartelean agertzen diren moduan zehaztea, istripu kasuetan, atzerrian arazoak ekiditeko.\nJakingo duzuenez irekita dugu 2021 urterako mendiko federatu txartela eskatzeko epea. Federatu txartelak mendiko ekintzak egitean izandako istripuen aurreko aseguruaz gain, beste […]\nPrevious post Eibar inguruko ibilbide errazak\nNext post Aldaketak 100 Mendien Lehiaketan


Pertsona migratzaileak babesteko eta horiei aterpea emateko eskatu die Irungo Harrera Sareak erakundeei\nIrungo Harrera Sarearen arabera, ostiralean mutiko batek femurra hautsi zuen, laugarren aldiz muga igarotzen ahalegindu eta poliziarengandik ihesi zihoala trenbidean erorita.\nIrungo Harrera Sareak deitutako manifestazio bateko irudia. Artxiboko argazkia: EFE\nIrungo Udalaren laguntza eskatu du Harrera Sareak aterpetxearekiko arazoa konpontzeko\nHarrera Sareak 1.000 etorkin hartu ditu aurtengo udan\nIrungo Harrera Sareak erakunde guztiei eskatu die erantzukizunak beren gain har ditzatela, dagokien bezala joka dezatela eta pertsona migratzaileak babestu ditzatela eta horiei aterpea eman diezaietela, "guztiak, eta modu gizatiar eta duin batean".\nOhar baten bitartez Irungo Harrera Sareak adierazi duenez, 50 pertsona baino gehiago heldu ziren mugara urtarrilaren 6an. "Nahiz eta pertsona horiek behin eta berriro muga zeharkatzen saiatu, Poliziak bidegabeki itzultzen ditu", gehitu du.\nUrtarrilaren 6ko gauean, zero azpitik bi gradu zeudela, lau pertsonak kalean lo egin zutela salatu du plataformak. Biharamunean, Irungo Harrera Sareak bi kanpin-denda, esterillak eta mantak jarri zituen pertsona migratzaileen eskura.\nHarrera Sareak salatu duenez, mugako blokeoa dela-eta, transitoan dauden pertsona horiek geroz eta egoera prekarioagoa eta arriskutsuagoa denari aurre egin behar diote aurre. "Frantziako mugan poliziaren zaintza eta kontrol arrazista gero eta zorrotzagoa da", gaineratu du.\nBestalde, Irungo Harrera Sarearen arabera, ostiralean mutiko batek femurra hautsi zuen, laugarren aldiz muga igarotzen ahalegindu eta poliziarengandik ihesi zihoala trenbidean erorita. Bidasoako Ospitalean ebakuntza egin diote eta gutxienez hiru hilabete beharko ditu osatzeko eta bere bidearekin jarraitzeko.\nHori guztia dela eta, Irungo Harrera Sarea kezkatuta agertu da eta neurriak hartzeko eskatu du tragediarik errepikatu ez dadin.


Markel Olano: “Anoeta estadioa berritzeak Realaren proiektua eta gipuzkoarron nortasuna indartzen ditu” - Gipuzko Buru Batzarra\nGaur ezagutu da Eusko Jaurlaritzak 10 milioi euro emango dituela Anoeta Estadioa berritzeko. Horren harira, Markel Olanok honakoa esan du: “Eusko Jaurlaritzaren konpromisoa oso garrantzitsua da, izan ere proiektuari bultzada garrantzitsua eman dio”: Ildo beretik, Olanok azpimarratu du, Eusko Jaurlaritzaren ekarpena Anoetako Estadioa berritzeko aurrerapausoa da. Espero dezagun behin betikoa izatea eta, beraz, lanak lehenbailehen hastea.\nEra berean, EAJren batzarkide-taldearen bozeramailearen iritziz, Eusko Jaurlaritzaren erabakia oso albiste ona da, eta segidakoa esan du: “Ezin dugu ahaztu Reala oso garrantzitsua dela bai Gipuzkoako ekonomiarentzat – izan ere, zergak biltzen ditu –, bai zerbitzuen sekorearentzat. Baina, are gehiago: gipuzkoar gehienok Realarekin egiten dugu bat, beraz gure nortasunaren zati garrantzitsua ere bada. Beraz, Anoeta berritzeak Realaren proiektua eta gipuzkoarron nortasuna indartzen ditu”.\nMarkel Olanok, halaber, adierazi du, Anoeta berritzea estrategikoa dela, hain zuzen ere, legealdi honetan Eusko Jaurlaritzak legealdi honetan bultzatuko duen proiektu estrategiko berrietako bat. Beraz, Eusko Jaurlaritzari eskertu behar diogu erabaki hori hartu izana. Horren harira, Olanok aditzera eman du, Eusko Jaurlaritzaren eta Gipuzkoako EAJren hilabeteetako elkarlanari esker, abenduaren 20an akordioa lortu zutela, hain zuzen ere, Eusko Legebiltzarrean egindako bileran, non eta Eusko Jaurlaritzako hainbat departamentuko ordezkarik eta Gipuzkoako EAJ-PNVren ordezkaritza batek parte-hartu zuten.\nAzkenik, hona hemen Markel Olanoren hitzak: “Donostiako Udaleko EAJren bozeramaile Eneko Goiaren kudeaketa oso garrantzitsua izan da akordioa lortzeko. Baldin eta inork ardura izan badu akordioa lortzeko, hori Eneko Goia izan da. Bere kudeaketari esker Anoeta berrituko da”.


Gendarmeen ertzean dantzan - Ibilkari - Berria\nGendarmeen ertzean dantzan\nGendarmeen ertza, Alba tontorra (3.118 m)\nGendarmeen ertza / Jonatan Larrañaga\n2013-06-18 / Jonatan Larrañaga\nPirinioetako ertz erakargarrienetakoa da mendizaleentzat. Maladeta mendigunearen mendebaldean, Benasque bailarako txoko basatienetako bat dago: Alba tontorraren granitozko ertza. Bertako orratzak 1400 metro garai dira, Benasqueko Bainuen gainealdean. Zenbait egunez eguraldi ezegonkorra izan eta gero, egun bikaina igaro dugu bailaran, alpetar estiloan.\nMendia egoki dago halako ibilbideak egiteko: elur asko dago mendira gerturatzeko bidean eta horrek asko errazten ditu igoera eta jaitsiera. 11 ordu egin ditugu guztira. Ertza lehor dago, baina bidean elurguneren bat aurkitu dugu, eta amaieran baita izotza ere.\nBeti bezala gozamena izan da halako jardueretan gidari aritzea eta Pirinioetan askotariko aukerak daudela erakustea mendizaleei. Vignemalen ipar aurpegian eskalatzea zen hasierako asmoa, baina beroa dela eta, B planari heldu genion. Bai asmatu ere! Jarduera luzeren bat egin nahi genuen, Alpeetara joateko entrenamendu gisa. Pedrok Ibilbide Handiren bat (Grand Course) egin nahi du Chamonixen, eta Pirinioetako ertz honetan eskalatzea prestatzeko eta elkar ezagutzeko modu ezin hobea izan da.


La Bosse (Doubs) - Wikipedia, entziklopedia askea.\nKantonamendu canton of Le Russey\nMont-de-Laval eta Le Bélieu\n31 (%42.5) 43 (%58.9)\nLa Bosse Frantziako udalerria da, Doubs departamenduan dagoena, Franche-Comté eskualdean. 2013an 77 biztanle zituen.\n2007an La Bosse udalerrian erroldatutako biztanleak 77 ziren. Familiak 28 ziren, horien artean 12 pertsona bakarrekoak ziren (12 bakarrik bizi ziren gizonak), 4 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 35 etxebizitza zeuden, 30 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 25 etxeak ziren eta 10 apartamentuak ziren. 30 etxebizitza nagusietatik 22 bere jabearen bizilekua ziren eta 8 alokairuan okupaturik zeuden; 2 etxek bi gela zituzten, 8 etxek hiru zituzten, 7 etxek lau zituzten eta 13 etxek bost zituzten. 25 etxek euren parking plaza propioa zuten azpian. 11 etxetan ibilgailu bat zegoen eta 19 etxetan bat baino gehiago zituzten.\nLa Bosse udalerriko biztanleria-piramidea 2009an .\n2007an lan egiteko adina zuten pertsonak 52 ziren, horien artean 43 aktiboak ziren eta 9 inaktiboak ziren. 43 pertsona aktiboetatik 41 lanean zeuden (26 gizon eta 15 emakume) eta 2 langabezian zeuden (1 gizon eta 1 emakume). 9 pertsona inaktiboetatik 2 erretiraturik zeuden, 6 ikasten zeuden eta 1 "bestelako inaktibo" gisa sailkaturik zeuden.\n2000. urtean La Bosse udalerrian 10 nekazaritza-ustiategi zeuden, 220 hektarea erabiltzen.\nLe Bizot (1,6 km)\nLe Bélieu (2,3 km)\nNarbief (3,1 km)\nLe Mémont (3,2 km)\nLe Luhier (3,5 km)\nMont-de-Laval (4,0 km)\nLa Chenalotte (4,1 km)\nConsolation-Maisonnettes (4,1 km)\nNoël-Cerneux (4,2 km)\nMontbéliardot (4,2 km)\nLe Barboux (5,3 km)\nLaval-le-Prieuré (5,4 km)\nLes Fins (5,9 km)\nMultimedia: La Bosse (Doubs)\nBNF: 15252303k (data)\nOrriaren azken aldaketa: 16 urria 2021, 02:19.


Osasun Ministerioak Osasun Sistema Nazionalaren Kohesio eta Kalitate Legea azaldu du | Consumer\nOsasun Ministerioak Osasun Sistema Nazionalaren Kohesio eta Kalitate Legea azaldu du\nAraudi horrek Espainia osoan zerbitzua bermatzeko osasun-txartela sortzea ezartzen du.\nOsasun eta Kontsumo Ministerioak bermatu behar du osasuna babesteko eskubidea berdintasun-baldintzetan erabiliko dela. Premisa horrekin sortu zen Osasun Sistema Nazionalaren Kohesio eta Kalitate Legea, atzo prentsaurrekoan Ana Pastor ministroak azaldu zuena. Lege horren helburua da “Osasun Administrazio Publikoen lege-esparrua ezartzea, zuzentasuna, kalitatea eta parte-hartze soziala bermatzeko”.\nAraudi horren printzipioetan zehazten denez, “herritar guztiek dute osasun-prestazio berak izateko eskubidea, irisgarritasun, denbora, informazio, segurtasun eta kalitate berme berekin, eta lurralde nazionalean duten bizilekua edozein dela ere”. Gainera, “legeak bermatzen du herritarra askatasunez mugitu ahal izatea lurraldean, osasuna babesteko eta osasun-arretarako dituen eskubide konstituzionalen kaltetan joan gabe, eskubide hori Banakako Osasun Txartelaren bidez gauzatzen baita”.\nTxartel hori “urtebetean” hasiko da gauzatzen, Ministerioaren iturri ofizialen arabera. Iturri horiek adierazi zutenez, osasun-arloko eskumenak eskualdatu zitzaizkien hamar erkidegoek “txartel komun bat eta datu-base zentralizatu bat edukiko dituzte”, Osasun Sailarekin sinatuko den hitzarmen baten arabera. Hitzarmen horri beste zazpi erkidegoak atxiki dakizkioke, eta hirurek berehala egiteko prest agertu dira. Aragoi, Asturias, Kantabria, Gaztela-Mantxa, Gaztela eta Leon, Extremadura, Balearrak, Errioxa, Madril eta Murtzia.\nTxartel honetan pertsona bakoitzaren datu pertsonalak agertuko dira, bai eta osasun prestazioa jasotzeko eskubideak eta osasun estaldura emateko ardura duen komunitatea ere. Teknikoki, datuak autonomia-erkidego guztietan irakurri ahal izango dira, “Osasun Sistema Nazional osorako identifikazio-kode pertsonal bakarra” izenekoa. Eta kode hori egia izan dadin, osasun-zerbitzu autonomikoek datu-base bat izango dute, OSNren azpian dagoen biztanleriari buruzko informazio nahikoa izango duena, eta iturri horiek aipatu zituzten, komunitateen artean trukatzeko.\nMinistroen Kontseiluak urte bukaera baino lehen onartuko duen Osasun Sistema Nazionalaren Kohesio eta Kalitateari buruzko Legearen aurreproiektuaren barruan, prestazioen katalogoa lehenengo kapitulua da, eta honela banatzen da: osasun publikoko prestazioak, oinarrizko arreta, arreta soziosanitarioa, larrialdietako laguntza, farmazia-laguntza, ortoprotesikoa, produktu dietetikoak eta osasun-garraioa, ministroak azaldu zuenez. Autonomia erkidegoek finantzatuko dute. Berrikuntza gisa, osasun publikoaren prestazioa eta arreta soziosanitarioa sartzen dira.\nOsasun publikoari dagokionez, prestazioek barne hartzen dituzte informazioa eta zaintza epidemiologikoa, osasunaren eta laneko osasunaren babesa eta sustapena, ingurumen-faktoreek osasunean dituzten eraginak ebaluatu, prebenitu eta kontrolatzea, gaixotasunak prebenitzea, salgaiak igarotzeak eta bidaiarien zirkulazioak osasunean eragindako arriskuak zaindu eta kontrolatzea, eta elikagaien segurtasuna sustatzea. Laguntza soziosanitarioak barne hartzen ditu iraupen luzeko zainketa sanitarioak, eriondoa eta paziente errekuperagarrien errehabilitazioa.\nLehen kapitulu honetan “zerbitzu-zorroa” eta “tutoretzapeko erabilera” ere sartzen dira. Zerbitzu-zorroa, oro har, osasun-prestazioak gauzatzeko teknikak, metodoak eta prozedurak erabiltzea da, eta, horretarako, Osasun Sistema Nazionaleko Lurralde arteko Kontseiluaren aldez aurreko txostena beharko da. Bestalde, tutoretzapeko erabilerak “epe mugatu baterako teknika, teknologia edo prozedura jakin batzuk orokorrean aplikatu aurreko ebaluazioa” esan nahi du, Pastorrek adierazi duenez. Tutoretzapeko erabileraren helburua tratamendu baten segurtasun edo eraginkortasun maila ezagutzea izanen da, zerbitzu zorroa delakoan sartu aurretik.\nErrezeta elektronikoa ezartzea da farmaziari buruzko kapituluko punturik aipagarriena, baita banatze pertsonalizatua ere. Hala ere, Ministerioak Espainiako Medikamentu Agentzia izenekoaren kontzeptua zabaltzea erabaki du, eta, lege hau onartu ondoren, “… eta Produktu Sanitarioak” gehituko zaio.\nHala, “bere gain hartzen ditu giza eta albaitaritza-sendagaiak eta osasun-produktuak, zoosanitarioak, kosmetikoak eta norberaren garbitasunekoak ebaluatu, erregistratu, baimendu eta ikuskatzeko jarduerak”. Hemendik aurrera, antolakuntzaren kapituluan, Espainiako Medikamentu eta Osasun Produktuen Agentziak, zuzendaria ez ezik, zuzendaritza organo bat ere izango du, eta bertan Zientzia eta Teknologia Ministerioaren ordezkari bat eta autonomia erkidegoetako bi egongo dira.\nKalitate-irizpideek, logikoa denez, konstante bat izan behar dute Osasun Sistema Nazionalaren barruan. Osasun eta Kontsumoko ministroak esan zuenez, Kalitate Agentzia sortu bitartean, “sistemaren modernizazioa bultzatzeko, beste batzuen esperientzietatik konparatu eta ikasteko, eta agentzia hori OSNren Behatokiaren bidez garatzeko beharrezkoak diren irizpideak dira, eta erkidego bakoitzak bere antolaketa, zerbitzuak, osasun-kudeaketa eta emaitzak kontuan hartuta egingo ditu azterlanak”.\nKalitate-irizpide horien barruan, garrantzi handia izango du –halaxe adierazi zuen Artzaintzak– “ospitaleetako kalitatearen eta segurtasunaren ebaluazioak”, bai erakunde publiko zein pribatuek, Kalitate Agentziak egiaztatu ondoren enpresa horiek zeregin horiek garatzeko eskumena dutela.\nAurreproiektuak informazio klinikoaren truke elektronikoari ere heltzen dio, Osasun Ministerioaren koordinaziopean, pazienteek eta medikuek banakako historia klinikorako sarbidea izan dezaten.\nkalitate kohesio ley-eu


Oinez ibiltzeko kirol-zapatilak: Kalitatean, alde handiak [3tik 1. orria] | Aldizkaria | EROSKI CONSUMER\nOinez ibiltzeko kirol-zapatilak: Kalitatean, alde handiak\nMalgutasun longitudinala: ibiltze erosoa\nProba honetan, zapatilaren ardatz longitudinalean 45º tolesteko behar den indarra neurtzen denez, ibiltzean edo korrika aritzean oinak egiten duen mugimenduaren simulazioa erdiesten da. Azterketa-proba honetan lorturiko emaitzen arabera, zapatila malguenak eta, horrenbestez, erosoenak, oraingoan azterturiko Nike eta Adidas marketako laginak dira. Ondotik datozkie Reebok eta Koops. Zurrunena Avia da, bere atzetik J`Hayber, Slazenger eta Fila doazela. Erosotasunarekin zerikusi zuzena duen beste proba bat, kolpeen eragina moteltzeko orpo aldeak agertzen duen ahalmen edo gaitasuna da.\nOrpoan 65 kiloko indarra aplikatzearen ondorioz jasoriko erreakzio-indarra neurtu eta portzentajetan adierazten da. Orpo aldeko moteltzea zenbat eta handiagoa izan, orduan eta erreakzio-indar ahulagoa jasotzen da. Emaitzarik hoberena Slazenger (%30) laginak jaso zuen. Ondoren doaz J`Hyber (%28, hau da, kalifikazioz, "ongi"), Koops (%25) eta Fila (%23) biak ere onartzeko modukoak, Reebok bezala (nahiz honakoa %16an geratu zen). Nike laginak %9ko moteltze erdipurdikoa erakutsi zuen. Proban eskuratutako kalifikazioa dela medio, Adidas eta Avia gertatu ziren deserosoenak, aplikaturiko indarra inondik ere moteldu ordez, areagotu egin zutelako: lehenak %3an eta bigarrenak %4an. Beraz, suspentsoa jaso zuten biek azterketa honetan.


Oarsoaldeko herririk anitzenean ere eman dute pausoa | Euskal Herria | Naiz\nErrenteria hagitz herri anitza da, sentsibilitate ugari biltzen dituena. Horren isla da Euskal Herriaren etorkizun politikoari buruzko galdeketan bi galdera planteatzea: «Ados zaude euskal errepublika burujabe bat eratzearekin? Baiezko kasuan, ados zaude independentea izatearekin?». Goizean goizetik jarri dira martxan hainbat eta hainbat bolondres –orain arte aktibatu ez direnak ere bai tartean, erran digutenez– bozkalekuak prest izateko eta erabakitzeko lehendabiziko pauso hau ongi, berme guztiekin, emateko. Antolatzaileek arratsaldean azaldu dutenez, normaltasunez doa eguna. Bozkalekuak itxi eta segidan ekitaldi nazionala izanen da Alamedan.\n@gara_miantzi|Errenteria|2017/03/19 15:10 Eguneratua:\nGoizeko zazpi eta erdietarako mahaietan zeuden arduradunak, Errenteria osoan barna banatutako hamalau bozkalekuetan. 9.00etan ireki dituzte ateak eta poliki-poliki herritarrak bozkatzen hasi dira.\nEguraldi ederrarekin Alamedako terrazak beteta ageri dira. Brokante azoka bat ere ireki dute. Dantzariekin topo egin dugu Biterin, joaldunak aditu ditugu Fanderian, danborjoleen ikuskizunaz gozatu Alamedako karpan; hauteslekuen atarian txalapartariak saioa eskaintzen ari dira. Herri bizia da Errenteria beti, baina gaur egun berezia da, Euskal Herriaren etorkizun politikoaren inguruan erabakitzen hasteko eguna.\nAuzoetako jarduna, gakoa\nBiterikoa da bozkaleku nagusia eta bertan dabil jende gehien. Atean dira Aitor eta Olaia bolondres gazteak, txaleko horiak soinean, begirale lanetan. Olaiak kontatu digu normalean aktibatzen ez den jendea ere animatu dela galdeketaren antolaketan parte hartzera. «Zentroan mugitzen hasi ginen duela urtebete eta behin kudeatuta, auzoetara zabaldu ginen, bertakoekin hitz eginez. Gakoa izan da auzoetako jarduna, bakoitzak bere ekimena egitea, gurea herri anitza baita», nabarmendu du.\nAzaroan, eguraldi traketsari aurre eginez, giza kate batekin inguratu zuten Pasaiako badia osoa. Eta orain dela aste batzuk herri bazkaria egin zuten. Galdera erabakitzeko prozesu bat egin dute ideologia desberdinetako lagunen artean. «Ariketa polita izan da herriarentzat».\nBozkatu berri harrapatu dugu Emilio Rodriguez. «Eskubideak eta askatasunak aldarrikatzea den guztia zoragarria iruditzen zait, eta hau eskubide bat da, lagungarria herriak balio demokratikoagoak izateko». Honaino iristeko sinadurak biltzen ibili zen Emilio. Eta katebegi izan zen giza katean ere.\n«Herri honetan sentsibilitate ugari daude –jarraitu du azaltzen–. Adibidez, Estatu espainiarra federala edo konfederala izatea defendatzen dute batzuek». Galderei buruzko iritzia galdetuta, «lehen fase honetarako balio dezakete» erantzun du, berarentzat hau ez baita hasiera bertzerik, herritarren iritzia jakiteko balio duena. «Egunen batean benetan erabakitzeko eskubidea lortzen badugu, eztabaida sakonago bat beharko dugu. Baina eztabaida hori ez da inoiz iritsiko gaurkoa bezalako ekimenik gabe».\nEmilio etorkin ekonomikoen semea da. Salamancako Sancti Spiritus herri ttikian jaio eta 8 urterekin etorri zen Euskal Herrira eta «bere lurra» hau dela sentitzen du.\nNaroa Iturri Demoarsoko bozeramaileak kontatu duenez, eguna normaltasunez doa. Arazotxo bat izan dute sistema informatikoarekin, baina berme batzordekoak fin ibili dira informatikariek konpondu bitartean. Hala, arazorik gabe eman ahal izan dute botoa guztiek.\nIlunabarrean giro ederra espero dute, Porrotxek alaitua. Azken orduko bozkak hartzearekin batera itxiko dituzte hautestontziak, 20.00etan. Foko guztiak Errenteriara bideratuko dira orduan, 20.30etan ekitaldia nazionala eginen baitute Alamedako karpan. Bertan eginen dute Gure Esku Dagokoek egunaren balorazioa.


Kontuak lekualdatzeko eskaera\nKontuak ABANCAra lekualdatzeko eskaera\nABANCAn kontu bat mantentzen duten bezeroek doan eskatu ahal izango dute beste entitate bateko kontu bat ABANCAra lekualdatzea. ABANCAn bi kontu dituztenek, eragiketak kontu batetik beste batera lekualdatu ahal izango dituzte. Zerbitzu honen bidez, zure transferentzia eta zor guztiak zuk aukeratzen duzun ABANCA kontura pasatzen ditugu.\nHorrela, baldin eta berariaz eskatzen baduzu, ABANCAra pasako ditugu hurrengoak:\nZure transferentzia-agindu iraunkorrak (zure kontuan jasotzen dituzunak eta zuk egiten dituzunak).\nZure kontutik kobratzen diren helbideratutako zordunketak (ordainagiriak).\nABANCAren edozein bulegotan egin dezakezu, baita postontziaren bidez ere solicitudtraslado@abanca.com. Eskaera postontziaren bidez egiten bada, eragiketa % 100 online egin ahal izango da.\nZer behar da kontuak lekualdatzeko eskaera egiteko?\nZure kontua lekualdatu ahal izateko, ABANCArena edo beste entitate batena izan, lehenik eta behin, ABANCAn kontu bat izan behar duzu.\nBaldintza hori betetzen duzunean, [kontua lekualdatzeko eskaera-inprimakia] bete beharko duzu. Bertan, hurrengoak adierazi beharko dituzu: zure eragiketak lekualdatzea nahi duzun xede-kontua, gaur egun zure eragiketa guztiak egiten dituzun jatorrizko kontua (lekualdatu beharreko kontua) eta lekualdatu nahi dituzun eragiketa-motak:\nZure kontuan sartzen diren aldizkako transferentziak.\nZure kontutik igortzen diren transferentzia-agindu iraunkorrak.\nLekualdatu behar diren zordunketak helbideratzeko aginduak.\nHalaber, helbideratze-kontuaren aldaketa zein egunetan egitea nahi duzun adierazi behar diguzu (kontuan izan lekualdaketa izapidetzeko epe batzuk ezarrita daudela eta, beraz, data horrek entitatean lekualdaketa-eskaera behar bezala aurkeztu eta gutxienez 13 egun geroago izan beharko duela). Horrez gain, helbideratutako zordunketen aginduak eta sartzen diren transferentziak onartzeari uztea nahi duzun eguna adierazi beharko duzu, baita agindu iraunkorrak lekualdatu nahi dituzun kontuaren baliogabetze-data ere.\nAzkenik, nahi izanez gero, kontuak oraindik duen saldoa transferitzeko eta lekualdatu beharreko kontua kitatzeko ere eska zenezake (azken kasu horretan, kontuari lotutako ordainketa-tresnak ere sartzen dira, hala nola, txartelak). Kasu horretan, eragiketa horiek zein egunetan egitea nahi duzun ere zehaztu beharko duzu (kontuan izan abian dauden eragiketak egon daitezkeela, adibidez, kreditu-txartelen likidazioak).\nKontuan izan eskaera sinatzean, ABANCAri baimena ematen diozula informazio hori guztia zure izenean eska dezan.\nGARRANTZITSUA: Gogoratu, lekualdatu nahi duzun kontuan titular bat baino gehiago badago, xede-kontuak titulartasun bera izan beharko duela eta lekualdatze-eskaera titular guztiek sinatu beharko dutela.\nNolakoa izango da lekualdatze-prozesua?\nEskabide-inprimakia jaso ondoren, ABANCAk dagokion entitateari helaraziko dio (horretarako, gehienez ere 2 eguneko epea izango du eskaera behar bezala beteta jasotzen duenetik, betiere kontuaren titular guztiek sinatu badute). Ondoren, xede-entitateak lekualdatu beharreko eragiketen zerrenda eta haiek egin behar dituzten izapideen eskaera bidaliko ditu (helbideratzeen kargu-uztea, aldizkako transferentzien baja, kontuaren saldo hartzekodunaren transferentzia eta/edo kontuaren kitapena).\nLekualdatu beharreko kontuaren jabe den entitateak 5 eguneko epea du informazio-eskaerari erantzuteko. Gainera, sartu behar diren transferentziak eta helbideratutako zordunketak onartzeari uzteko beharrezko izapideak egin beharko ditu, baita agindu iraunkorren ezeztapena izapidetu ere. Hori guztia eskabidean zehaztutako datatik aurrera.\nAzkenik, berariaz eskatu baduzu, entitateak kontuko saldoa transferitu eta kontua kitatu beharko du, lekualdaketa-eskaeran zehaztutako datan, egun horretan ordaindu gabeko obligaziorik ez baduzu. Eragozpenen bat egonez gero, lekualdaketaren xede den kontuaren jabe den entitateak kontua kitatzea ezinezkoa dela jakinaraziko dizu.\nABANCAn aurreko kontuan egiten zenituen eragiketei buruzko informazioa jasotzen dugunean, kudeaketa guztiak 5 eguneko epean egingo ditugu, eragiketak aukeratu duzun ABANCA kontura lotzeko (eskabide-, informazio- eta lekualdatzea baimentzeko-inprimakian zehaztu duzuna). Kasuren batean aldaketa ezin badugu egin, informazio gehiago eskatuko dizugu izapidea amaitu ahal izateko edo, nolanahi ere, egin ezin izan duguna jakinaraziko dizugu.\nAzkenik, aurreko ekintzetakoren bat zure kontura egitea erabakitzen baduzu, informazioa baino ez diguzu eman beharko eta zure kontuko datuak biltzen dituen dokumentu bat jarriko dugu zure eskura.\nGatazkaren bat sortuz gero, azaroaren 2ko 7/2017 Legearen lehen xedapen gehigarrian aurreikusitako auziak ebazteko ordezko prozedurak izango dituzu eskura.


Bihar irekiko da Ur-uhinak parkea eta astelehenean kiroldegiko berdegune eta solariuma — Berbia\nBihar irekiko da Ur-uhinak parkea eta astelehenean kiroldegiko berdegune eta solariuma\nBata zein bestea erabiltzeko txanda eskatu behar da eta aforoa mugatua da\nCovid-19ak zuzenean eragingo dio aurten ere Ur-uhinak parkearen erabilerari. Osasun sailaren kontingentzia planaren irizpideak jarraituz, kutsatze arriskua minimizatzeko prebentzio neurriak hartuko dira Larrañako ur uhinen parkean. Txorroetara sartu eta irteteko lekuak berezitu dira, ingurua zaintzen eta txandak ematen zaintzaile-harreragileak izango dira eta erabilera denbora eta kopurua mugatu egingo dira, besteak beste.\nUr-uhinak parkearen erabilera erreserba bidez egingo da. Ur txorrotan jolastu ahal izateko txanda hartu beharko da, egunean bertan. Txandek 30 minutuko iraupena izango dute, beti ere, beharraren arabera aldatu daitekeelarik. Egunean txanda bakarra hartu ahal izango da baina eskariaren arabera aldatu egin daiteke baita ere. Ur jolasen aforoa 50 lagunekoa izango da txanda bakoitzean.\nTxanda ur parkean bertan eskatu ahal izango zaio zaintzaile-harreragileari edo telefonoz honako zenbakira deituta: 688 621 142. Aipatu zenbakia parkean jarriko den informazio kartelean agertuko da. Era berean, gunea erabiltzeko arauak eta higiene neurriak ere azalduko dira kartelean. Eskuak maiz garbitu eta 1,5 metroko segurtasun distantzia gordetzeko ia ohiko bihurtu zaizkigun gomendioez gain beste aholku batzuk agertuko dira: jolaserako objekturik ezingo da erabili, Covid-19aren sintomarik izanez gero parkera ez joateko eskaera, toallak ez partekatu eta etxera heltzean bainujantziarekin batera garbitzea eta adingabeak zaindu eta prebentzio neurriak bete ditzaten behin eta berriz eskatzea, besteak beste.\nUr uhinak parkea bihartik aurrera irailaren 12ra arte erabilgarri egongo da, 11:00tatik 13:00era eta 15:00tatik 21:00ra. Bi zaintzaile izango dira, bat goizez eta bi arratsaldez, horietako batek, errefortzu moduan, 16:00tatik 20:00ak arteko ordutegia beteko duelarik. Hauek, instalazioa egoki erabiltzen dela ziurtatzeaz gain, txandak emango dituzte. Guztia gertu dago, udaleko mantenu langileek ur-txorroten instalakuntza egiaztatu eta ur eta argindar hornidurak berrezarri dituzte eta komun publikoa gaur bertan kokatuko da.\nUr uhinak parkea bihar irekiko da eta Zubikoako berdegunea eta solariuma datorren astelehenean. Berdeguneak 100 laguneko aforoa eta terrazak 50 lagunekoa izango du. Bertara joateko txanda eskatu beharko da baita ere. 3 orduko txandak emango dira baina halako bi jarraian hartzeko aukera izango da. Gainera, igerileku handiko hiru kale eta igerileku txikia haurren jolaserako erreserbatuko dira. Kortxerak kenduko dira eta bai igerileku txikia baita handiko 1-2 eta 3 kaleak eremu irekiak izango dira. Erabilpen aforoa ere mugatu da, igerileku txikian aldiko 30 lagunek hartu ahal izango dute bainua eta igerileku handian jolaserako eremuan, 15 lagunek.


GnG Group | gng.es\nCookien erabilera GnGren webgune eta aplikazioetan\nZure nabigazio-esperientzia hobetzeko eta analisi-lanak egiteko helburuarekin erabiltzen ditugu cookieak. Webgune honetara lehen aldiz sartzean, cookien erabileraren berri emango dizun leihatila bat ikusiko duzu, eta bertatik «Cookie politika» hau kontsultatzeko aukera izango duzu. Cookien erabilera espresuki onartu, nabigatzen jarraitu edo loturaren batean klik eginez gero, gure cookie politika onartu duzula kontsideratuko dugu eta, hortaz, zure ekipo edo gailuan horiek instalatzea onartu duzula.\nZure nabigatzailearen konfigurazioa alda dezakezu cookien instalazioa saihesteko edo dagoeneko daudenak ezabatzeko. Horren inguruko informazio gehiago eskuragarri daukazu dokumentu honen amaierako «Cookien desaktibazioa» atalean.\nJakinarazten dizugu, cookien instalazioa blokeatu edo ez onartzekotan, posible dela gure webgunearen zenbait ataletara ezin sartu ahal izatea edo zerbitzuen funtzionalitate batzuk desgaituta geratzea.\nCookie bat webgune jakin batzuetan sartzean zure ordenagailura edo erabiltzen duzun gailura (smartphone, tablet, konektatutako telebista....) deskargatzen den testu-fitxategi bat da. Besteen artean, webgune batek erabiltzailearen edo haren ekipoaren bisiten eta nabigazio-ohituren inguruko informazioa bildu eta berreskuratzea ahalbidetzen du.\nCookie propioak eta bitartekoenak erabiltzen ditugu gure webgune eta aplikazioetan, jasotako bisitei buruzko datu estatistiko anonimoak biltzeko aukera ematen dutenak. Fitxategi horiek ez dute inolako informazio pertsonalik jasotzen eta datu teknikoak eta analisirako datuak baino ez dituzte gordetzen (kontsultatutako zerbitzuak, bisitaren geldialdi-ordutegia, e.a.).\nIkuspuntu tekniko batetik, azkarrago eta erabiltzaileen zaletasunei hobe moldatzen zaien era batean funtzionatzeko aukera ematen diete webguneei, hala nola hizkuntza gordez, herrialdearen moneta egokituz edo sarbide-gailua detektatuz.\nWebgunearen eta haren erabiltzaileen aurkako erasoak saihesten edo oztopatzen dituzten babes- eta segurtasun-mailak ezartzen dituzte.\nEuskarrien kudeatzaileei zerbitzuen kalitatea eta esperientzia hobetzeko balio dezaketen datu estatistikoak ezagutzeko aukera ematen diete.\nErabiltzaileei begietaratzen diegun publizitatea optimizatzeko balio dute, haien interesei gehien atxikitzen zaiena eskainiz.\nCookie propioak: erabiltzailearen ekipora editoreak berak kudeatzen duen ekipo edo domeinu batetik bidalitakoak dira, erabiltzaileak eskatutako zerbitzua bertatik ematen delarik.\nBitartekoen cookieak: editoreak kudeatu ordez, jasotako datuak tratatzen dituen beste erakunde batek kudeatzen duen ekipo edo domeinu batetik erabiltzailearen ekipora bidalitakoak.\nSesio-cookieak: erabiltzailea webgune batean sartzen den bitartean datuak eskuratzeko eta biltzeko diseinatuak.\nCookieiraunkorrak: mota honetako cookien datuak terminalean gordeta geratzen dira eta haien arduradunak denboraldi zehatz batez dauka haienganako sarbide eta tratatzeko aukera, minutu batzuetakoa nahiz hainbat urtetakoa izan daitekeena.\nAnalisi-cookieak: erabiltzaileen zenbatekoa neurtzeko eta erabiltzaileek gure zerbitzuez egiten duten erabilpenaren neurketa eta analisi estatistikoa egiteko aukera ematen diguten horiek.\nPublizitate-cookieak: eskatutako zerbitzua egiten duen webgune, aplikazio edo plataforma baten barruan dauden publizitate-espazioak kudeatzea ahalbidetzen dute, editatutako edukia edo iragarkiak agertzeko maiztasunaren moduko irizpideen arabera.\nPortaera-publizitateko cookieak: eskatutako zerbitzua egiten duen webgune, aplikazio edo plataforma baten barruan editoreak, kasu horretan, sartu dituen publizitate-espazioak kudeatzea ahalbidetzen dute, ahalik eta modu eraginkorrenean. Cookie horiek erabiltzaileen portaerari buruzko informazioa biltzen dute, haien nabigazio-ohituren behaketa jarraituaren bitartez lortutakoa, eta horrek profil espezifiko bat garatzeko aukera ematen du, haren araberako publizitatea erakusteko.\nAddthis-ek sortutako cookieak: (_atuvc, di2, dt, loc, uid, uit)\nCookie hori truke sozialeko AddThis widgetarekin uztartzen da eta webguneetan txertatuta egoten da eskuarki, bisitariek edukia sareen eta erdi-banako baliabideen plataforma-sorta zabal batekin partekatu ahal izateko.\nEguneratutako kuotadun orrialde kopuru bat gordetzen du.\nGooglek sortutako cookieak (NID, PREF, doubleclick.net (id))\nGoogleren publizitatea kudeatzen dute.\nGoogleAnalytics-ek sortutako cookieak: (__utma, __utmb, __utmc, __utmz)\nErabiltzaileek webgunean egindako nabigazioari buruzko informazio anonimoa biltzen dute bisiten jatorria eta antzeko beste datu estatistikoak ezagutzeko helburuarekin.\nGoogleAnalytics-en gaitasun-gabetze osagarria\nPHPk sortutako cookieak: PHPSESSID\nNabigatzaile beretik datozen hurrenez hurrengo kontsultak ezagutzeko balio duensesio- identifikazioa (ID).Barne-erabilerarako cookie bat da, webgunearen funtzionamendurako beharrezkoa. Ez dituzte erabiltzailea identifikatzen ezta datu pertsonalik jasotzen.\ngng.es-ek sortutako cookie-ak: (promo_popup)\nGnGtik sortutako cookiea, promozioetan parte hartzen duten pertsonen kontrol sakona eramateko. Cookieak IP edo ekipoaren bidez kontrolatzen dira.\nLivechatIadvize-k sortutako cookieak: (3699vvc)\nIadvizerenlivechatak instalatutako cookiea.\nErabiltzaileak cookie-politika onartu zuen gogorarazteko erabiltzen da.Barne-erabilerarako cookie bat da, webgunearen funtzionamendurako beharrezkoa.Ez dituzte erabiltzailea identifikatzen ezta datu pertsonalik jasotzen.\nEdozein momentutan alda dezakezu zure nabigatzailearen konfigurazioa cookie-n instalazioa saihesteko edo dagoeneko daudenak ezabatzeko. Jakinarazten dizugu, dena dela, cookien instalazioa saihestekotan edo ez onartzekotan posible dela ezinezkoa izatea gure webguneko sekzio batzuetara sartu edo funtzionalitate batzuk desgaituta geratzea.\nAipatutako konfigurazioa aldatzeko, kontsulta itzazu nabigatzaile eta gailu nagusien honako lotura hauek:\nInternet Explorer™: http://windows.microsoft.com/es-es/windows7/how-to-manage-cookies-in-internet-explorer-9


Luis Maria Bengoa Ortiz de Zarate (Otxandio, Bizkaia, 1944) kazetaria da; herri kirolen sustatzailea Araban; Arabako eta Euskal Herriko pottoka elkarteetako lehendakari ohia; eta politikari jelkidea. Kazetaritzako eta Gizarte Graduatuko ikasketak egin zituen, eta Zuzenbide ikasketak ere bai hiru urtez. Elosuan (Legutio, Araba) bizi da. 1975az geroztik Gasteizko Aurrezki Kutxan (1990ean Vital Kutxa bihurtua) egin zuen lan, 2008 arte.\nOtxandio, 1944 (76/77 urte)\n↑ a b «Luis Mari Bengoa: el rostro de la fiesta» Senior Class (Gasteiz) (4) 2010/2011ko negua Noiz kontsultatua: 2018-02-28.


Txina 8KG karga handiko garbigailuen fabrikatzaileak eta hornitzaileak | AMLIFRI CASA\n• Kalitate handiko motorra\n• Atzerapen adimenduna\n• Hainbat garbiketa prozedura\n• Kuboa auto garbitzeko\n• Itzali memoria\nAMLIFRICASA garbigailuak garbitzeko lanarekin kezkatu ezin zaitu! Itxura dotorea eta espazioa aurrezteko diseinua zure eguneroko arropa garbitzeko beharrak asetzen dituen bitartean, apartamentu eta logeletarako ezin hobea. Kalitate handiko motor iraunkorrak energia egonkorra eskaintzen du energia aurrezten duen bitartean, garbiketa prozedura aukera zabala, edukiera handiko altzairu herdoilgaitzezko bainuontzia malkartsua, LED pantaila eta kargatzeko gaitasunak.\nKalitate handiko motorra\nZuzenean gidatzeko maiztasuna bihurtzeko motorrak barneko kupelaren funtzionamendua arretaz kontrolatzen du, garbiketa leuna eta esperientzia garbia lortuz, iturritik zarata murriztea, motor gisa potentzia indartsua lortuz.\nKuboa auto garbitzeko\nAbiadura handiko eta presio handiko urak ontziaren barruko eta kanpoko paretak arakatzen ditu, jarritako zikinkeria kentzeko eta garbiketa-ingurune garbiagoa eta osasuntsuagoa sortzeko. Arroparen bigarren mailako kutsadura saihestu.\nHainbat garbiketa prozedura\nErabiltzaileek garbitzeko prozedura desberdinak aukeratu ditzakete arropa moten eta garbiketa eskakizunen arabera. Aukerak: garbiketa arrunta, garbiketa leuna, garbiketa azkarra, airea lehortzekoa, ingurumeneko garbiketa, bustitzea eta ontzien autogarbiketa. LED pantaila digitaleko panel sinplea, arropa garbitzeko arazoak konpontzeko erraza.\nErabiltzaileek abiarazteko atzerapena 1 ordutik 24 ordura arte ezar dezakete. Instalazioa amaitutakoan, makina konfigurazio programa erabiltzen hasiko da. Erabil ezazu zure denbora.\nKorronte elektrikoa gertatuz gero, makinak bere zikloaren zein zatitan dagoen gogoratzen du eta berriro ere zikloa berriro pizten denean.\nGarbitu familiaren arropa batera. Beroki, maindire eta edredoi ugari aldi berean garbitu daitezke, familia osoaren beharrak asetzeko. Makina bat garbiketak ura, elektrizitatea eta denbora aurrezten ditu.\nAurreko: 50 * 50cm 4 Gas erregailuak gas labea\nHurrengoa: 10 kg-ko inbertsoreen gaineko karga garbigailua\n24 hazbeteko HD telebista adimenduna


Nahuzue hitz berri bat emogun eskuarari? Zer hitz? Beribil. Zer da beribil? Deus ez oraino; bizkitartean, zuek nahi duzuelarik, izanen da zerbeit. Bainan zer? Erraiten dautzuet bada; hitz berri bat; izen bat, eskuarak eztuena orai arte, eta guk eman dezokeguna. Nola? Orizue, nola... ditaken gauzarik errexena da. Eskualduna-ren irakurtzale, ba eta egile, orok egun hemenxe berehala elgar hitzhartzea da guzia, nehori deus ebatsi gabe, gurez gure, guhaurek eginikako hitz pollit, eta xuxen, eta garbi horren har-arazteko eskuarari.\nUrrunxkodanik behin, gero hurbilagotik emozue lehenik, solasean barnago sarthu gabe, hor, gain hortan hitz larriz emana den izen... berriari, alde orotarik inguruan, behako bat. Bat aski ez bada, biga; eta beharrez, hiru, astiz, emeki. Bagirea? Ba. Ontsa da; orai egia niri hunat: ez dea begikoa, hitz hori?\nBeribil, biribil; ez luzegi, ez laburregi; hexur-mamietan ere hatzemana; buztan herrestarik, ez adar kakolarik, ez eta trunpilorik nehorat gabe, deusetaz ez da izarian huts-egina, itxurala.\nEmazue ahoan eta egin araz bizpahiru itzuli. Nahi bezenbat atxikirik ere, ez dautzue hortzik hautsiko; ez eta, uste gabetarik irets bazinezate, zintzurra larrutuko; berak bere bidea eginen du, deus urratu gabe; hain da leguna, eta goxoa... Beribil.\nBaitire orotan bezala, eskuaran ere hitz batzu nehork ezin garhaituak; idorrez edo bihurriz, hots, lotsagarriak, guhaurentzat ere kasik, are gehiago mihi eta beharri arrotzentzat, hau ez da hetarik. Nornahik, mothel batek berak, errexki erranen dautzue: beribil.\nSinesten ez duenak ikus beza berak, erranez eta erran-araziz.\nBainan zeri eman eskuarazko izen berri delako hori? Huna zeri: otomobil direlako tresna herrementa, gure bide guziak harturik dauzkatela, firrindan airez aire, harat eta hunat hor dabiltzan hoieri.\nAlta ez lukete merezi, hoin izen pollit bat, diren bezalako mamu, abere izitzale, haur lehertzale; bazter guziak, bide hegietako etxe, oinezkoen zintzur eta bulhar, oro erhautsez ithotzerainokoan betherik atxikitzale hoiek; ez lukete merezi guk emanik, izena eskuaraz, beribil.\nBainan ez gabiltza heien onarengatik. Guhaurena dugu gogoan.\nEngoitik hemen ditugu behingotz gainean; ez dire guk geldiaraztekoak. Poxolurik aski egiten daukute gure bidetan, ez dea hala? Bizkarkinak dire, jasangaitzak. Izanaren gainera izen bat hastiala; izkribuz ere nola eman ez ginakiena: automobil ala otomobil?\nBerri heltzale batek behin ezarri zaungun astomobil, bere samurrean. Zena zenaren utzi ginuen, aldi bat; bainan geroztik berriz igorri daukutenean, harek berak eta bertze batzuk, astoegiz bahitu diotegu beren astoa, eta eman oto.\nZertako ez auto? Zertako ba? Hortan ginelarik, tresna tzar hoien usainaz bezala, garbiki egia, izenaz ere lephoraino aseak, hor norbeitek, duela bospasei aste, aiphatzen dauku beribil; zoin ontsa loaken izen hori, otomobil orde. To! Berehala buruan hartu ginuen, hemenxe arteka batez emaiteko. Bethi zerbeitek gibelatu gitu; bainan ez ginauden gogoa saldurik.\nBitxi da zoin gutiz eta zoin ederki hatzemana den beribil, otomobilaren eskuarazko izen berri hori. Ez dugunaz geroz guhauri gogoratua, lañoki erran dezakegu, zer zaukun.\nLatina eta greka... hortako doia dazkitenek dute hobekienik ezagutuko, zenbat eskualde on dituen hitz berri horrek.\nGrekaz auto erran nahi da bera; latinez mobile, ibiltzale; automobile, biak bati emanez, beribil, bera ibiltzen dena.\nIzaitez tresna hori bera dabila, zaldirik... ez astorik gabe: horra zertako astokeria bat zitaken, bertzeak bertze, izen emaitea horri, alegia eskuaraz, astomobil. Makur bezen tonto eta beharri luze ere zitzaukun izengoiti hori, arimaz egia.\nMiletan hobeki da beribil. Hitzez hitz, izanari doakon izenik balin bada, horra bat; eskuarazkoaren bi hitzak frantsesezkoaren sail berean. Frantsesak bi aitaso-amaso zaharri maileatuak biak, berak beretik ezin eginez; eskuarak aldiz bata ala bertzea beretikakoak, eskuara garbiz.\nEta ororen buruan, eskuarak eta frantsesak hor oraino elgarren eite sudurrez: bat mobil, bertzea ibil, Jinkoak ditzala elgarretara bil... edo bederen hurbil.\nZer derasate beraz, eskuara lehenago noizpeit zerbeit izan balin bada ere, oraikotz mintzai agortu, hil hurran bat dela? Bertze edozoin bezen bizikor da; eta gaztekor ere litake, lagundua balitz.\nElheak elhe, beribil delako hitz berri hori bizi dadin ala hil, har dezan ala ez dezan, behin hazteko xedea dugu. Zin zinez gero, eta jostetarik gabe.\nBizkitartean irri gose direnak ase ditela; egundainoko izengoiti guziak irriz emanak izan dire, eta gero izendu, gelditu, kokatu nolazpeit; erroak egin. Nork daki? Behar bada holako zerbeit da gerthatuko hunentzat ere.\nBehinik behin, ikusteko baizik ez balitz ere, holako zerbeit egin ditakenez, guk huni gure ahalak hitzemaiten dazkogu. Bi urthez, egunetik has, luma hunek hemen ez du izkribatuko ez auto, ez oto... are gutiago astomobil; bainan ba bethi beribil. Hitzeko gizon ez bagira, zuek orhoit-araz.\nBerri heltzalek, behar-orduan, guk bezala egin balezate, lan bat gutiago guretzat otom... uthur eta asto buztan mozten artzea.\nOhartu gabe bordan sarthuko zauzkunez ez dugu on egiten.\nBizitzekotz, eginen ahal du norapeit indar berak ere bi urthez; haurrik hurrienak ere bi urthetako luzenaz badoazi xutik. Bera dabilan tresna baten izenak ez othe du adin hortako bereaz eginen? Ba balinba lehenago ere.\nAnhartean, azkartuxe arte baituke gaixoak ororen beharra, emogun laguntza.\nGuhaurek erran bethi beribil, zuek eta guk; bertzek bertzela erraiten dutenean, ez jarraik; egon gu gurean.\nIrri egitea, erran dena, haizu eta on, hitz berriak har dezan ala ez dezan.\nEta zernahi gertha, delako hitzaren aitak eta aitabitxik barkha, beren Beribil ebatsi badiotegu. Bakotxari berea doakola badakigu; bainan gu bizi girelarik ezkur hau haitz handitzen bada, orhoituko gira nori esker.\nLoth ez baladi, gure gain.


Desegite fasearen berrosaketa | Politika | Berria\nETAren desegitearen lehen urteurrena (II). Bukaeraren kronika\nDavid Harland Henri Dunant zentroko zuzendaria, iazko maiatzaren 3an, Genevan (Suitza), ETAren desegitearen adierazpena erakusten zentroan egin zen ekitaldian. VALENTIN FLAURAUD / EFE Tamaina handiagoan ikusi\nGaur urtebete, Henri Dunant zentroak Genevan (Suitza) ETAren desegite adierazpenaren berri eman eta minutu gutxira, Judyta Wasowska zentroko goi arduradunetakoa Jesus Egigureni buruz galdezka zen, ea zer moduz zegoen. 2005-2007ko prozesutik ezagutzen zuten Egiguren PSE-EEko orduko presidentea. Zentrotik 300-400 metrora egin zen, hain zuzen, Espainiako Gobernuaren eta ETAren ordezkaritzen arteko lehen bilera, 2005eko ekainaren 21ean: President Wilson hotel luxuzkoan, Egigurenen eta Josu Urrutikoetxearen artean. Euskal gatazkaren konponbiderako lanean ziren ordurako Henri Dunantekoak, eta, gaur urtebeteko solasaldi hartan, PSEkoaren kontaktua eskatu zuen zentroko kideak. Gerora, elkarrekin harremanetan jarri, eta Egiguren uztailaren 2an Genevara joan zen, familiarekin, eta bost egun pasatu zituzten. Uztailaren 3an, Henri Dunanten izan ziren, eta ikusi zuten egoitzako toki preferentziazkoan ETAren desegite agiria jarria dutela, lau hizkuntzatan, koadro banatan —euskaraz, espainolez, frantsesez eta ingelesez—. Argazkiak atera zituzten, eta Henri Dunantekoek Egigureni aitortu zioten euskal auzikoa izan dela euren ibilbideko lanik garrantzitsuena. Emaitza argia zen: ETAren desegitea. ETAk berak bazeukan, ordea, azalpen bat bukaeraz: ezkerreko independentismoa indartzeko eta «nazio askapena» aitzinatzeko hartu zuen erabakia, zortzi urte lehenago ezker abertzaleak egindako estrategia aldaketaren azkeneko pauso modura. ETAren desegite fasea berrosatu du BERRIAk, garai hartako hainbat informazio iturri eta dokumentu erabilita, besteak beste.\nETAk iazko apirilean datatu zuen Zutabe aldizkariaren azkeneko zenbakia —114.a, 1958/2018 izenekoa—, eta Euskadi Ta Askasunaren eztabaida 2017-2018. Ondorio txostena atalean esan zuen borroka armatua alde batera uzteko «egoeren bila» aritu izan zela «beti». 2005-2007ko prozesuko negoziazio mahaian egin zuen jardun armatua uzteko proposamena, haren arabera, eta uste zuen Madrilek ez zuela «aprobetxatu» aukera. Halaber, erakundeak dokumentu batzuetan aitortu zuen halako prozesuetan ez zela behar beste prestatuta sartu, zenbait eztabaida egiteke zituelako.\n2007an prozesua hautsi ondotik, ezker abertzaleak formalki 2009ko udazkenean hasi zuen estrategiari buruzko eztabaida. Orduan jarri zen mahai gainean, argi, estrategia politiko-militarra behin betiko uzteko planteamendua. ETAk gero onartu zuen eztabaidaren hasiera «ordua aldatu» gabe heldu zitzaiola berari, lehen aldaketek «jokoz kanpo» harrapatu zutela, beretzat «une kritikoa» izan zela, eta egoera «zatiketarik gabe» bideratzeko «ahalegin betea» egin behar izan zuela. Ezker abertzalean fronte politikoak hartu zuen gidaritza. 1995ean ETAren Alternatiba Demokratikoan horren lehen gakoak agertu baziren ere, Batasunak 2004an Anoetako proposamenean modu zehatzagoan marraztu zuten eskema, errei teknikoa (ETA-estatuak) eta errei politikoa (euskal eragileak) bereiztuz —azken Zutabe-n ere ETAk zioen «zuzendaritza fronte politikorantz lerratu behar zela» suposatzen zuela—, baina 2005-2007ko prozesuan ezker abertzale osoan bereizketa hori ez zen garbia izan. «Trantsizio hori egitea kostatu da», zioen ETAren zuzendaritzak iaz Txalapartari eta Gara-ri emandako elkarrizketa liburuan, «baina 2009-2010eko eztabaidan trantsizio hori konfirmatu zen».\n2007ko hausturaren ostean, ETAk ere agortutzat jo zuen estatuekiko aldebikotasunaren eskema klasikoa, eta hori baztertzeak «on egin» ziola idatzi zuen bere azken aldizkarian. Euskal Herrira begira aritu nahi zuen, eta gatazkaren ondorioen arloa ere «negoziazio mahaitik kalera» eraman. 2011ko urriaren 20an iragarri zuen jardun armatuaren bukaera, Aieteko Konferentziaren ondoren, eta ordutik 2013 hasiera arte haren ordezkaritza Oslon egon zen, nazioarteko komunitatearen anparoan, Madrilekin eta amaiera aldera Parisekin atal teknikoez hitz egiteko asmoz, aldebikotasunaren eskemaren azken-azkeneko saio modura. Bi estatuek, ezezkoa. Hor hasi zen ETAren bukaeraren atzeneko fasea, hausnarketa berrituta. Proiektu politikoaren garapenerako, «ahalik eta azkarren» nahi zuen zikloa eta funtzioa amaitzea. Desarmatze prozesuko hasierako trabak traba —Espainiako Auzitegi Nazionalak deklaratzera deitu zituen Nazioarteko Egiaztatze Batzordeko kideak, 2014ko bideoagatik—, ezker abertzaleak Abian prozesua 2016an maiatzean bukatu, eta handik aurrerako prozesua azkarra eta intentsoa izan zen: 2017an, ETAren armagabetzea; eta, gaur urtebete, desegitea.\nAtzo David Pla konponbiderako ETAren ordezkaritzako kide ohiak kazeta honetan adierazi zuen bukaerako diseinua ez zela «bat-batean biribildu zen zerbait» izan, testuinguruaren arabera «moldatzen» joan zirela. 2016ko otsailean Zuzendaritza Batzordeak bereizi egin zituen desarmatzea eta desegitea, eta Plak berak duela bi urteko otsailean Gara-n iragarri zuen ETAk bere geroari buruzko gogoeta prozesua abiatzeko asmoa zuela udaberritik aurrera. Artean desarmatu gabe zegoen, baina bideratua zeukan gaia. Iragarpen harekin, «aurrea hartu» eta saihestu nahi izan zuten armagabetzearen ondoren jendeak presio egitea desegiteaz. Pla: «ETA joan zen erritmoa eta gestioa markatzen». ETAk 2017ko apirilaren 7an jo zuen bere burua erakunde desarmatutzat, agiri batean, eta biharamunean izan zen armagabetze eguna.\nKanbo. Kanboko (Lapurdi) nazioarteko topaketa, iazko maiatzaren 4an, ETAren desegitearen hurrengo egunean. Nazioarteko eta Euskal Herriko eragileak bildu ziren. Argazkian, adierazpenaren berri eman zutenak. JUAN HERRERO / EFE\n2017an proposamena kideei\nOrdurako zuzendaritzak prest zeukan ETAren zikloaz eta funtzioa. Proposamen politikoa dokumentua, hamabi orrialdekoa. 2017ko apirilean datatu zuen. Guztia ez zuen idatzi bukaeran, hainbat kontu lehendik gogoetatuak eta paper gainean jarriak zituelako. Dena dela, toxikazioak-eta saihesteko, erakundearen bukaerari buruzko idatzizko aipamen zehatzak amaierarako utzi zituen. Eta proposamena banatzen hasi ziren, maiatzetik aitzina. Harekin batera, erakundearen ibilbidearen eta 2009-2017ko aldiaren dokumentu bana ere bai. Eskutik eskura betiere, informazioa Poliziarengana irits ez zedin, kontrol neurri gisa. ETAk 2017ko irailaren erdialdeko agiri batean jakinarazi zuen hasia zuela barne eztabaida.\nParte hartze prozesu zabala planteatu nahi izan zuen: erakundeko kideek eta izandakoek jaso zituzten dokumentuak —ez denek, iristeko ezintasun batzuengatik—, eta haiek eman zezaketen botoa. ETAn egon ez ziren hainbatek ere jaso zituzten, nahi izatera ekarpenak egiteko. Guztiei aurrez galdetu zieten ea parte hartu nahi zuten. ETAk gero azaldu zuenez, 2.500-3.000 lagunengana iritsi zen.\nZuzendaritza Batzordeak iazko otsailerako osatua zuen Kideen ekarpenen bilduma eta azalpena txostena —data hori du, bederen—, eta martxoko Barne Komunikazio Orokorrean jakinarazi zuen bozketaren emaitza —maiatzean egin zen publiko hori—. Ekarpenen idatzian, aurkako iritzien artean esaten zen ETAk jarraitu egin behar zuela euskal presoak, iheslariak eta deportatuak etxean aske izan arte; ETAk segitu behar zuela ezker abertzalearen zuzendaritza funtzioa betetzen; edota erakunderik gabe helburuak ez zirela erdietsiko. Zikloaren bukaeraren planteamenduak, dena dela, aldekotasun handia bildu zuen, nahiz eta azaldu ziren zalantza batzuk ezker abertzalearen egoeraz eta gizartearen aktibazioaz, eta EAJren politika deitoratzen zen.\nBotoa emateko hiru aukera zituzten kideek: bai, ez ala zuri. Erakundeak iazko otsailaren hirugarren astean jendaurrean adierazi zuen bozkatzen ari zirela, eta erabat desegingo zela bere militanteek alde bozkatuz gero. Argiak izan ziren emaitzak: botoa eman zutenen %93 proposamenaren alde agertu ziren, aurka %4, eta abstentzioa %3koa izan zen. Barne Komunikazio Orokorraren arabera, 1.335 kidek izan zuten boza emateko eskubidea. Prozesuan zehar zuzeneko hartu-emanak ere egin zituzten kideek. Besteak beste, kontuan hartu behar da 2013an Osloko gunea desegin zenetik aurrera, harremanak izateko eta beste, ETAk erabaki zuela zuzendaritza Euskal Herrian kokatzea eta jarduera ekartzea, horrek polizia operazioen arriskua areagotzea sortu arren. Dokumentu berak zekarren baztertu egin zutela ekinbide armatuaren ondorioak kudeatzeko behin-behineko batzorde teknikoa; batetik, desegiteko erabakia ezbaian ez jartzeko inork, eta, bestetik, ondorioen ataleko zenbait alor bideratuta ikusten zituelako. Armagabetzearen ostean berak atzemandako armategi bat entregatu egin zuen ETAk iazko apirilaren bukaeran, Baionan, Frantziako Poliziari kutxen kokapenaren berri emanda.\nBertiz. Uxue Barkos Nafarroako Gobernuko lehendakaria eta Iñigo Urkullu Eusko Jaurlaritzako lehendakaria, iazko maiatzaren 4an, Bertizen (Nafarroa), ETAren desegitearen ondorengo ekitaldi instituzionalean. JESUS DIGES / EFE\nHiru adierazpeneko eskema\n2018 hasierarako ETAren zuzendaritzak bazuenez bere proposamen politikoaren aldekotasunaren berri, desegite fasearen azken urratsa diseinatzeari ekin zion. Hiru adierazpeneko eskema osatu zuen: 1. Aberri Egunean «eusko gudariei» omenaldia. 2. Eragindako kaltearen aitortza. 3. Desegitearen jakinarazpena. Apirilaren 1ean argitaratu zuen lehen adierazpena, eta han iragarri zuen bukatzear zeukala eztabaida prozesua.\nApirilaren 20an argitaratu zen ETAk bere ibilbide armatuan eragindako kaltearen adierazpena. Apirilaren 8an zegoen datatua, armagabetzearen lehen urteurrenean. Otsaileko Kideen ekarpenen bilduma eta azalpena txostenean bazetozen eragindako kalteaz hainbat aipamen eta hausnarketa, eta zuzendaritzak dokumentu bat osatu zuen, beste kide batzuekin partekatzeko. ETAk Gara-ri eskainitako elkarrizketa liburuan zioen erabaki estrategikoen egokitasunaren kontrasterako azken boladan beretzat funtsezkoa izan zela Zuzendaritza Zabala. Kalteari buruzko dokumentua idazteko, ez zen parte hartze zabal-zabalaren bila joan, eta oinarrizko dokumentuak ez zuen funtsezko aldaketarik izan. ETAk Euskal Herriari: eragindako kalteari buruzko adierazpena izeneko idatzian, aitortu zuen «zinez sentitzen» zuela eragindako «samin handia», «enpatia» agertu nahi izan zuen, eta «barkamena» eskatu zien «gatazkan parte hartze zuzenik ez zuten» biktimei. «Egia osoaren» alde eginda, «berradiskidetzea» aldarrikatu zuen, eta «gatazka politikoari konponbide demokratikoa emateko» eskatu. Zuzendaritzak desegite adierazpenaren aurretik plazaratzea erabaki zuen hura, gauzak bereiztearren.\nETAk 2018ko apirileko Zutabe aldizkarian jaso zituen Aberri Eguneko eta kalteari buruzko adierazpenak, baita eztabaidako ondorioen txostena, lurraldetasunaren inguruko idatzi bat eta ekinbide armatuaren zifrak-eta ere. Kasurako, 774 hildako eta 2.606 ekintza armatu hartu zituen bere gain. Biktimen artean, ordura arte aitortu gabeko bi gertakari: 1981ean Tolosan (Gipuzkoa) hildako hiru lagunen kasua —poliziekin nahastu zituztela zioen—, eta Madrilen 1974an jarritako lehergailu batena —hamahiru lagun hil ziren—.\nBukaerako hirugarren pausoa baino ez zitzaion falta ETAri: desegitearena. 2017ko Gudari Eguneko —irailak 27— agirian aurreratu zuen ziklo politiko berrian bera ez zela «eragile nagusietako bat izango». Foro Sozial Iraunkorrak iazko urtarrilaren 4an Bilbon emandako prentsaurreko batean zioen ETAren «desmobilizazioa urte politikoa amaitu aurretik» espero zuela; hots, beranduenez uztail erdirako. «Nazioarteko bitartekariek emandako datuetan» eta ETAk «jendaurrean adierazitako informazioetan» oinarritu zen hori esateko Foro Soziala.\nDaten espekulazioa hasi zen orduan, batik bat Espainiako hedabideetan. Adibidez, argitaratu zen 2018ko uztailaren 31n desagertuko zela ETA, haren sorrera orduan izan zela jota —1958ko abenduan eratu zen ETA, baina Julen Madariaga sortzaileetakoak esana da 1959ko uztailaren 31n agertu zela erakundearen izena publikoki lehen aldiz dokumentu batean; erbestean zen Jaurlaritzari bidali zion idatzia orduan—. Gizonezkoen Munduko Futbol Txapelketa hasi baino lehenxeago desegingo zela ere argitaratu zuten —ekainaren 14an hasi zen mundiala—, horrela oihartzun handiagoa lortuko zuelakoan. Informazio hobea izanik, Alberto Spektorowski HNT Harremanetarako Nazioarteko Taldeko kideak martxoaren 19an Donostian adierazi zuen maiatzaren lehen egunetarako espero zuela desegitea, «azken orduko ezustekorik ezean». Bukaera «oso argia» izango zela ere esan zuen.\nDonostia. Sortuko zuzendaritzakoak eta ezker abertzaleko kide historiko ugari, maiatzaren 5ean, Donostian, ETAren desegiteari buruzko agerraldian. Hizketan, Arkaitz Rodriguez Sortuko idazkari nagusia. JON URBE / FOKU\nAzken eguneko formatua\nBazetorren amaiera. Formatua prest izan behar, eta horrek denbora bat eskatzen zuen: adierazpena egin, nork irakurri, nola, herrialdea, tokia... Xehetasunak lotzeko, gutxienez aste batzuk behar izan zituzten horretan ibili ziren eragileek. ETAk balorazio ona egiten zuen azkeneko urteetan Suitzak eta Norvegiak erakutsitako jarreraz, profesionaltasunez eta errespetuz aritu zirela iritzita: Osloko esperientzia hor zegoen, eta, Suitzari dagokionez, 1999ko maiatzean Veveyn Madrilek eta ETAk izandako bilera eta Henri Dunant zentroak 2005etik aurrera izandako engaiamendua ere bai. Genevan emango zen ETAren desegitearen adierazpenaren berri, Henri Dunanten; gainera, segurtasun juridikoa duen zentro pribatu bat da.\nFormatuaz aukera batzuk izan ziren mahai gainean, eta azkenean ebatzi zuten zentroko zuzendari David Harlandek irakurtzea adierazpena, nazioarteko komunitateko berrogeiren bat kideren aurrean. ETAren ordezkari gisa, berriz, Marixol Iparragirre euskal presoak eta Josu Urrutikoetxea iheslariak leituko zuten, bakoitzak bere aldetik, aurretik egindako ahots grabazio batean. Kide historikoak biak ere. Urrutikoetxearen bideo bat ere egon zen, publiko egin ez zena. Idatzia ETAren beste ordezkari batek ere leitzeko asmoa egon zen, baina ezinezkoa izan zen. Desegitearen adierazpena laburra eta zehatza izango zen, eta lanketak ez zuen zailtasunik izan, eztabaida bukaerako testuetan bai baitzeuden termino nagusiak. Iñigo Urkullu Jaurlaritzako lehendakariak apirilaren 20an zalantzan jarri zuen testuaren egiletza ETArena izango zela: «ETAk edo haren komunikatua idazten dutenek...».\nGeneva. Jesus Egiguren PSE-EEko presidente ohia, iazko uztailearen 3an, Genevan, Henri Dunant zentroan, ETAren desegitearen adierazpenaren ondoan —lau hizkuntzatan atera zuten—. 2005-2007 prozesuan ezagutu zituen Henri Dunantekoak Egigurenek. BERRIA\nDesegite data, maiatzaren 3an. Baina horretan zebiltzanek gordean zeukaten eguna. HNTk, Foro Sozialak eta Bake Bideak apirilaren 23an Baionan iragarri zuten maiatzaren 4an Kanbon (Lapurdi) Gatazkaren Konponbidea Aitzinatzeko Nazioarteko Topaketa egingo zela. 2011n lehendabizi Donostian Aieteko nazioarteko topaketa izan bazen eta hiru egunera ETAren jarduera armatuaren bukaeraren adierazpena, iazkoan, diskrezioagatik eta ezuste modura, aurrenik ETAren desegitea izango zen eta biharamunean Kanboko topaketa. Apirilaren 27an apurtu zen sekretua: El Mundo-k argitaratu zuen maiatzaren 3an ETAren desegiteaz «bilera» izango zela Genevan, Henri Dunant zentroan, 14:00etan. Zuzen zebilen El Mundo. Apirilaren 23an Suitzako eta Espainiako Atzerri ministroek batzar bat egin zuten, Bernan, nazioarteko gaiez aritzeko, orduan esan zutenez behintzat. Logikoki, Suitzako Gobernuak ordurako bazuen maiatzaren 3koaren berri.\nHasiera batean desegitearen albistea 19:00etan zabaltzekoa zen hedabideetan, nahiz eta ekitaldia 14:00etarako jarria zegoen. Halaber, lauzpabost hedabide baino ez ziren izango Henri Dunanteko hitzorduan —tartean, BERRIA—, baina El Mundo-ren filtrazioaren ondoren gaia asko zabaldu zen, eta komunikabide ugari agertu zen eguerdirako. Eta, gainera, maiatzaren 2an, ETAk euskal eragile askori bere bukaerako mamiaz apirilaren 16an datatu eta helarazitako gutun bat filtratu zen hedabideetara. ETArentzat garrantzitsua zen eskutitza aurrez helaraztea eragileei, baina dudak ere izan zituen, Genevakoaren aurretik publiko egingo zelakoan. Egin zen: eldiario.es-ek atera zuen, maiatzaren 2an, arratsaldeko lehen orduan.\nHenri Dunanteko arduradunek gaur urtebete zioten beldur zirela ETAren biktimen elkarteren bat azalduko ote zen. Hilabete lehenago Covitek deitoratu egin zuen ETA «zuritzeko» bukaera fasea, Aiete II gertatuko zela iritzita, eta PPren gobernuari eskatu zion eragotzi zezala tankerako amaiera bat. Bukaerako ekitaldia, ordea, Suitzan zen, ez Espainian. Hala ere, PPren gobernuak egin zuen saiorik: maiatzaren 3an bertan, eguerdi aldera, Suitzako goi arduradunei deitu zien, Henri Dunantekoa eragozteko eskatuz. Kasurik ez; urtebete lehenago armagabetze prozesuaren azkenetan Frantziak egin ez zion bezala.\nEta egin zen desegite ekitaldia, 14:00etatik aurrera. Henri Dunantekoek aretoan zeudenei eskatu zieten 14:30 arte ez zabaltzeko berria. Ondoren, Iparragirreren eta Urrutikoetxearen grabazioak zabaldu ziren sarean. Bukatu zuen, beraz, ETAk, «erabat». Idatzian, dei egin zuen gatazkaren ondorioei aurre egitera, baita gatazkaren «muin politikoari eta historikoari» heltzera ere, eta erronkatzat jo zuen indar metaketa, herri aktibazioa eta «ezberdinen arteko» akordioak ardatz lituzkeen herri prozesu bat eraikitzea. «Erdietsi nahi dugun fase historiko berri horren mesedetan hartu dugu azken erabakia. ETA herritik sortu zen eta orain herrian urtuko da», zioen adierazpeneko azkeneko pasarteak.\nMaiatzaren 4an, Kanboko topaketan, Arnaga etxean, nazioarteko eragileek ongietorria eman zioten haren erabakiari. Uxue Barkos Nafarroako Gobernuko lehendakaria eta Urkullu ez ziren izan han; Jean Rene Etxegarai Euskal Elkargoko lehendakaria bai, euskal gizarteko hamaika ordezkarirekin batera. Egunean bertan 120ren bat boluntario ibili ziren antolakuntza lanetan. Urkulluk gero esan zuenez, «duintasunagatik» geratu zen joateke, «ETAk beti gutxietsi izan duelako Jaurlaritza». Barkosek eta biek Bertizen (Nafarroa) egin zuten ekitaldi instituzionala.\nKanboko topaketa Frantziako Estatuko lurraldean izanik, Barne Ministerioa jakinaren gainean zegoen ezaugarriez, segurtasun kontuak-eta bermatzeko. Eric Morvan Frantziako Poliziaren zuzendari nagusiak euskal eragile bati aste batzuk lehenago, zehaztasunik emateke, esan zion gertutik jarraitzen ari zela ETAren bukaera aldia. Justuki, haren armagabetzean paper aktibo eta baikorra ukan zuen Morvanek, orduan Pirinio Atlantikoetako prefeta karguan zela.\nAzkenetako neurri modura, ETAk ezkerreko militante independentisten, «bidean eroritako gudarien» senideen eta, oro har, erakundearen «ondokoen» artean desegitea iragartzeko eta azaltzeko orrialde bateko idatzia zabaldu zuen, eta, iazko maiatzaren 3ko datarekin, desegite adierazpenaz gain, bere kideei gutun bat helarazi zien —ikus 5. orrialdea—.\nBukatu zuen ETAk, erabat.\nDavid Pla: «ETA desegiteko erabakia estrategikoa izan zen, irabazteko anbizioz hartua»


Webgunearen eta aplikazioen pribatutasun-politika | Euskaltel Partikularrak\nWebgunearen eta aplikazioen pribatutasun-politika\n1. ARDURADUNAREN IDENTIFIKAZIOA ETA HARREMANETARAKO DATUAK.\nEuskaltel da webgune honen, haren azpidomeinuen eta erakundearen aplikazioen (App) bidez tratatzen diren datu pertsonalen tratamenduaren arduraduna. Klausula honetan jasotzen da Sozietateak nola erabiliko dituen zure datu pertsonalak Euskaltelen webgunean eta domeinu haren mende dauden beste webgune batzuetan (aurrerantzean, “Webgunea”), bai eta sozietatearekin lotutako aplikazioetan ere.\nHalaber, pribatutasun-politika honek Datuak Babesteko Erregelamendu Orokorraren arabera dagozkizun eskubideei buruzko informazioa ematea du xede (“DBEO”). Datu pertsonalen tratamenduari buruzko zalantzarik izanez gero, jar zaitez sozietatearekin harremanetan helbide honetan: mailto:info@euskaltel.com.\nHalaber, jakinarazten dizugu sozietateak baduela datu-babeserako ordezkari bat talde osorako izendatua. Hauxe da harekin harremanetan jartzeko helbidea: dpd@euskaltel.com.\n2. BEHARREZKO INFORMAZIO EGUNERATUA\nEmandako informazioa beti eguneratuta egon dadin eta akatsik izan ez dezan, ahalik eta lasterren jakinarazi beharko diozu Sozietateari, info@euskaltel.com helbide elektronikoaren bidez, zer aldaketa eta zuzenketa egin diren datu pertsonaletan.\n3. INFORMAZIO OROKORRA: PRIBATUTASUN-POLITIKAN JASOTAKO INFORMAZIOAREN DESKRIBAPENA.\nPribatutasun-politika honetan, taula batean jaso eta identifikatu ditugu Sozietateak webgunean egin dituen tratamendu-mota guztiak.\nDatu pertsonalen tratamenduaren xedeak, hau da, zertarako tratatzen dituen Sozietateak datu pertsonalak.\nSozietateari datuak xede jakin batzuetarako tratatzeko eskubidea ematen dioten lege-oinarriak.\nZure datuak hirugarrenei jakinarazteko aukera, eta horretarako arrazoia. Jakinarazten dizugu ez dizkiegula lagatzen datuak hirugarren batzuei, salbu eta horretarako legezko betebehar bat badago (Ogasun publikoa, epaile eta auzitegiak, segurtasun-indarrak...) edo espresuki hala jasotzen bada beheko taula honetan. Bestalde, datu pertsonal horietarako sarbidea izango dute Sozietatearen datu horiek tratatzeko eragileek, hau da, beren funtzioak betetzeko datu pertsonaletan sartu behar duten zerbitzu-emaileek. Oro har, datu pertsonaletara sartzen diren zerbitzu-emaileek informazio-sistemen eta teknologiaren sektoreetan dihardute batik bat. Beheko taulan jaso behar dira Sozietateren zerbitzu-emaileei zure datu pertsonaletara sartzeko premia eragiten dieten beste sektore batzuk.\nJakinarazten dizugu datuen hartzaileei buruzko informazio gehiago eska dezakezula, mezu elektroniko bat bidaliz info@euskaltel.com helbidera. Mezuan zehaztu behar da zer datu-tratamendurekin lotuta nahi duzun hartzaileei buruzko informazio gehiago.\nNazioarteko datu-transferentziarik egin den.\nZenbat denboraz gorde behar diren datuak. Hori dela eta, jakinarazten dizugu kontratu-harremanak iraun bitartean gordetzen ditugula datu pertsonalak, edo, zuk baimenduz gero, denbora gehiagoz. Halaber, jakinarazten dizugu datuak blokeatuta egongo direla, araudi aplikagarri bakoitzak legez zehazten duen denboran, erreklamazio judizial, administratibo edo fiskalei erantzun ahal izateko.\n4. SOZIETATEAK EGINDAKO TRATAMENDUEI BURUZKO INFORMAZIO XEHEA.\n- Zerbitzuak kontratatzea.\n- Estaldura-eskaerei buruzko kontsultak kudeatzea.\n- Foroko eta blogeko interakzioak kudeatzea.\n- Lehiaketa, zozketa eta sustapenetako parte-hartzea kudeatzea.\n- Newsletterrean izena emateko egindako eskaerak kudeatzea. Kontratu bidezko harremanaren edo kontratu aurreko neurrien kudeaketa: Sozietateari eskatutako zerbitzuak ematea zerbitzuak emateko erlazio bat da, nahiz eta zerbitzuok doakoak izan. Hauek dira datuak eskura litzaketen zerbitzu-emaileen kategoriak: call center erakundeak edo telemarketineko enpresak. Ez da egiten datu pertsonalen nazioarteko transferentziarik. Kontratu bidezko harremanak iraun bitartean.\nErosketa-prozesu batean albo batera utzitako orgatxoa kudeatzea. Baimena ematea: zuk espresuki onartzen duzunean tratatuko ditugu datuak; hala, harremanetan jarriko gara zurekin erosketa ez dela burutu jakinarazteko. Hauek dira datuak eskura litzaketen zerbitzu-emaileen kategoriak: call center erakundeak edo telemarketineko enpresak. Ez da egiten datu pertsonalen nazioarteko transferentziarik. Erosketa ez dela burutu esateko jakinarazpena bidaltzen dugun arte edo datuak tratatzeko baimena kentzen diguzun arte (bietan lehenengo gertatzen dena).\nInformazio-zerbitzua (esaterako, Click-to-Call) edo harremanetarako formularioak. Sozietatearen interes legitimoa: webgunearen bidez jasotako informazio-eskaerei erantzutea. Hauek dira datuak eskura litzaketen zerbitzu-emaileen kategoriak: call center erakundeak edo telemarketineko enpresak. Ez da egiten datu pertsonalen nazioarteko transferentziarik. Zure eskaerari erantzuten diogun arte edo xede horretarako datuen tratamenduari aurka egiten diozun arte (bietan lehenengo gertatzen dena).\nZure curriculuma kudeatzea. Interes legitimoa: bidali diguzun curriculuma kudeatzea, Sozietatearen hainbat eskaintzatarako. Euskaltel Taldeko beste enpresei lagako dizkiegu zure datuak, zure lan-aukerak ahalik eta ongien kudeatzeko (R Cable y Telecomunicaciones Galicia S.A.U. eta Telecable S.A.U.). Ez da egingo zure datu pertsonalen nazioarteko transferentziarik. Urtebete.\nOraindik ez bazara bezero: Sozietatearen jakinarazpen komertzialak edozein baliabideren bidez bidaltzea.Ekitaldietan eta zozketetan parte hartzeko deialdiak egitea eta Sozietateari buruzko berriak bidaltzea.\n. Baimena ematea: erregistratzeko formularioko laukitxoa markatzean, baimena ematen diguzu lehengo zutabean identifikatutako sektore komertzialei buruzko jakinarazpen komertzialak bidaltzeko.\nDatu-tratamendu honetako daturik ez zaie emango hirugarrenei.\nHauek dira zure datuak eskura litzaketen zerbitzu-emaileen kategoriak: kanpainak egiten dituzten call center erakundeak edo telemarketineko enpresak.\nEz da egingo zure datu pertsonalen nazioarteko transferentziarik. Baimena kentzen diguzun arte.\n5. ZURE ESKUBIDEAK EGIKARITZEA\ndatu pertsonaletara sartzeko eskubidea, jakiteko zein ari diren tratatzen eta zer tratamendu-eragiketa egin zaizkien;\nzuzena ez den datu pertsonal oro zuzentzeko eskubidea;\ndatu pertsonalak ezabatzeko eskubidea, ahal den kasuetan;\ndatu pertsonalen tratamenduaren aurka egiteko eskubidea, baldin eta tratamendurako baimena ematen digun lege-oinarria, goiko taulan adierazitakoetatik, interes legitimoa baldin bada. sozietateak utzi egingo dio datuak tratatzeari, kasu hauetan izan ezik: interes legitimo premiatsua baldin badu, edo erreklamazioak prestatzeko, aurkezteko edo defendatzeko behar baditu;\nHorretarako, bidali mezu elektroniko bat info@euskaltel.com helbidera, baliatu nahi duzun eskubidea eta zure identifikazio-datuak zehaztuta.\nHorretarako, bidali eskaera bat info@euskaltel.com helbidera, baliatu nahi duzun eskubidea eta zure identifikazio-datuak zehaztuta.\nHorrez gainera, webguneko zure gune pribatuan sar zaitezke, baja emateko gunean, eta aukera izango duzu baja emateko lehen onartu zenituen jakinarazpen komertzial guztietan.\nUste baduzu Euskaltelek ez dituela behar bezala tratatu datu pertsonalak, datu-babeserako ordezkariarekin jar zaitezke harremanetan, helbide honetara idatzita: dpd@euskaltel.comJakinarazten dizugu, bestalde, eskubidea duzula erreklamazio bat aurkezteko Datuak Babesteko Espainiako Agentzian, uste baduzu datu pertsonalen tratamenduan datuak babesteko legeria urratu dela.\n7. ADIN TXIKIKOAK\nAdin txikikoek ezin dituzte erabili webgune bidezko zerbitzuak gurasoen, tutoreen edo legezko ordezkarien baimenik gabe. Haiek dira beren ardurapean dituzten adin txikikoek webgunearen bidez egiten dituzten jarduera guztien arduradun; besteak beste, hauen arduradun: formularioak betetzea adin txikikoen datuekin eta, hala badagokio, formulario horietako laukitxoak markatzea.